open-index/open-wikipedia-markdown huggingface dataset:
齊僖公

**齊僖公**諱**祿甫**，姜姓，齊前莊公之子也。齊前莊公薨，祿甫嗣。

## 事
齊僖公九年，魯隱公初立。

齊僖公十一年冬，僖公與鄭莊公盟於石門，為諸侯互盟之始。

齊僖公十四年夏，僖公與魯隱公結盟於艾。

齊僖公十九年，魯桓公弒其兄自立，魯隱公亡。

齊僖公二十五年，北戎伐齊。鄭使世子忽來救齊，僖公欲妻之。忽曰：「鄭小齊大，非我敵。」

齊僖公三十二年，僖公同母弟夷仲年死。其子曰公孫無知，釐公愛之，令其秩服奉養比太子。

齊僖公三十三年，僖公薨，太子諸兒嗣，是為襄公。

## 參
*司馬遷，《史記》卷三十二 齊太公世家 第二
奄蔡

**奄蔡**者，又名**阿蘭國**，中亞古國也，屬康居。土氣溫和，多楨松、白草。民俗衣服與康居同。
分類:中亞史
司馬昭

**晉太祖文皇帝**諱**昭**，字**子上**，河內溫人。宣帝次子，景帝母弟也。

## 少歷顯位
魏景初二年，封新城鄉侯。正始中，為洛陽典農中郎將，蠲除苛碎，百姓大悅。及誅曹爽，帝帥眾衛二宮，以功增邑千戶。蜀將姜維寇隴右，帝進據長城，南趣駱谷以疑之，維退，安軍降。累遷安東將軍，鎮許昌。

## 輔政平亂
正元二年，景帝崩於許昌，帝用傅嘏、鍾會策，帥六軍還洛陽。進位大將軍，加侍中，都督中外諸軍、錄尚書事，輔政。甘露二年，鎮東大將軍諸葛誕據壽春反。帝奉魏帝及太后東征，圍之。三年春，拔壽春，斬誕。魏帝命改丘頭曰武丘，以旌武功。

## 魏帝之變
甘露五年，天子既以帝三世宰輔，政非己出，情不能安。五月戊子，天子帥左右攻相府。太子舍人成濟抽戈犯蹕，刺天子，刃出於背，崩於車中。帝召百僚謀其故，歸罪成濟而斬之，夷其三族。六月，立常道鄉公璜為帝。

## 決策滅蜀
景元四年，帝議討蜀，眾多異論，唯鍾會贊之。遣會及鄧艾、諸葛緒分道入。冬十月，艾自陰平踰絕險至江由，破諸葛瞻於綿竹。進軍雒縣，劉禪降，蜀漢平。

## 封王崩殂
咸熙元年，進爵為晉王，加九錫，始建五等爵。二年秋八月辛卯，帝崩於露寢，時年五十五。九月癸酉，葬崇陽陵，諡曰文王。及子炎受禪，追尊號曰**文皇帝**，廟稱**太祖**。

## 據


### 出典
*《晉書》帝紀第二
米蘭

**米蘭**，義大利北境之名都也，為倫巴底大區暨米蘭廣域市之首邑。其地扼南歐之要衝，沿革邈遠。域內多勝景，而營造之宏美、風尚之新奇，尤聞達於世。考其生齒，城中百三十餘萬；若兼計都畿，則逾八百萬，實歐洲之巨邑也。

分類:意大利地理志
帕米爾高原

**帕米爾高原**者，蔥嶺山中寬平之地。遊牧者多。帕地有八，其中皆小回部錯居。乾隆中，大部隸屬中國，羈縻之使弗絕。厥後迤北、迤西稍稍歸俄，迤南小部附於阿富汗，東路、中路則服屬於中國。乾隆二十四年，清高宗平定回疆，窮追賊首至伊西洱庫爾，三戰三捷，遂蕆大功。

分類:新疆地理志
鄭桓公

**鄭桓公**諱**友**，姬姓，一名**多父**。一曰周厲王之子也，又曰周宣王之子也，尚無可確之。

## 事
### 封地
前八〇六年，周宣王徙封友於鄭，百姓皆愛之。前七七三年，幽王委以司徒之職。

### 遷國
一日，桓公問太史曰「吾欲居西方，何如？」 對曰：「其民貪而好利，難久居。」

又問：「吾欲南之江上，何如？」對曰：「……周衰，楚必興。興，非鄭之利也。」太史伯對曰：「獨雒之東土，河濟之南可居。」

公思之，東寄財帑付虢、鄶二國，共得十邑，遂遷國。

### 遇難
前七七一年，犬戎陷鎬京，殺周幽王，姬友亦遇害。其子掘突嗣，是為鄭武公，追諡父桓公。

## 攷

分類:鄭公世家
分類:周列傳
齊前莊公

**齊前莊公**諱**購**，姜姓。

## 事
齊前莊公二十四年，犬戎殺幽王，周東徙雒邑。秦始列為諸侯。

齊前莊公五十六年，晉弒其君昭侯。

齊前莊公六十四年，齊前莊公薨，子祿甫嗣。

## 參
*司馬遷，《史記》卷三十二 齊太公世家 第二
霰

**霰**，閩語俗謂之**米雪**，言其粒如米。**水**凝滯爲雪，陽氣薄之，而不相入，則爲霰。如將大雨雪，始必微溫，雪自上下，遇溫氣而搏，謂之霰，所謂稷雪，義蓋如此。

分類:氣象
室町幕府

縮圖|將軍義滿營私第曰花之御所，在京之室町，世人因呼幕府曰室町。
**室町幕府**，蓋足利尊氏所開府也。治日本國二百三十五歲。亡於尾張大名、右大臣織田信長。日本戰國，實在室町之季也。幕府自義滿以降受明封，其將軍亦為日本王。
縮圖|幕政一覽
## 幕臣
*鐮倉府公方足利氏，室町足利氏嫡流分脈，後遷古河城，號古河公方。
*三管領:細川氏、斯波氏、畠山氏，皆足利氏別支
*四侍所所司:赤松氏、一色氏、京極氏、山名氏
*關東管領:上杉氏，鐮倉公方家臣
*政所執事:伊勢氏
*諸評定眾、奉公衆、奉行眾、內談眾
*問注所
*奥州探題:大崎氏，斯波氏庶流
*羽州探題:最上氏，斯波氏庶流
*九州探題:涉川氏，足利氏別支
*相伴衆、國持眾:隨侍將軍，自累世豪右之家選之
*外樣眾
*列國守護職，下置守護代
*地頭職

## 世襲

分類:室町書
齊襄公

**齊襄公**諱**諸兒**，姜姓，齊僖公子也、兄齊桓公、妹文姜。

齊第十四代國君。及嗣其公，荒淫無道，殺戮無辜。

## 事

齊僖公二十二年，僖公女文姜嫁魯桓公。嫁前，文姜與其兄**諸兒**私通。

齊襄公元年，始為太子時，嘗與無知鬬，及立，絀無知秩服，無知怨。

周莊王元年，諸兒嗣齊公。

齊襄公四年，齊襄公借魯桓公攜夫人文姜如齊之機，齊襄公故嘗私通魯夫人。魯桓公知之，怒責文姜，文姜以告齊襄公。齊襄公與魯君飲，醉之，使力士彭生抱上魯君車，因拉殺魯桓公，桓公下車則死矣。魯人以為讓，而齊襄公殺彭生以謝魯。

齊襄公八年，伐紀，紀遷去其邑。

襄公十二年初，襄公使連稱、管至父戍葵丘，瓜時而往，及瓜而代。往戍一歲，卒瓜時而公弗為發代。或為請代，公弗許。故此二人怒，因公孫無知謀作亂。連稱有從妹在公宮，無寵，使之閒襄公，曰「事成以女為無知夫人」。

襄公十二年冬十二月，襄公游姑棼，遂獵沛丘。見彘，從者曰「彭生」。公怒，射之，彘人立而啼。公懼，墜車傷足，失屨。反而鞭主屨者茀三百。茀出宮。而無知、連稱、管至父等聞公傷，乃遂率其眾襲宮。逢主屨茀，茀曰：「且無入驚宮，驚宮未易入也。」無知弗信，茀示之創，乃信之。待宮外，令茀先入。茀先入，即匿襄公戶閒。良久，無知等恐，遂入宮。茀反與宮中及公之幸臣攻無知等，不勝，皆死。無知入宮，求公不得。或見人足於戶閒，發視，乃襄公，遂弒之，而無知自立為齊君。

## 參
*司馬遷，《史記》卷三十二 齊太公世家 第二
司馬師

**晉世宗景皇帝**諱**師**，字**子元**，曹魏權臣也。司馬懿長子，司馬昭之兄，正元二年崩于許昌，時年四十八。諡曰忠武。晉國既建，追尊曰景王。武帝受禪，上尊號曰景皇帝，陵曰峻平，廟稱世宗。
## 親屬
*父 晉宣帝 懿
**弟 晉文帝 昭
*妻 景懷皇后 夏侯徽，生五女子
*妻 景獻皇后 羊徽瑜，無子
涉川滿賴

**九州探題**、**鎮西節度使**諱**滿賴**，小字**長壽王丸**。父義行。滿賴其第二子也。系出足利氏支流，足利泰氏裔孫。受將軍義滿一字之偏諱，故名滿賴。妻斯波氏。子義俊。

應安五年，滿賴誕。父蚤亡。歷任備中、攝津、安藝守護。應永三年，今川了俊罷鎮西，以滿賴繼之。九州豪強少貳氏、菊池氏、阿蘇氏不服，滿賴討平之。遷治肥前養父郡。遂為涉川氏世居之地。復遣使朝鮮國以通有無，上表號九州都督、鎮西節度使。朝鮮王與之圖書符文，許之貿易。應永十三年，出家，法號道鎮。二十六年，辭探題職，子義俊嗣。文安三年三月十三，卒於京都。

分類:室町列傳
齊文宣帝

**[[北齊]]文宣皇帝**諱**洋**，字**子進**，高歡次子。天平二年，授散騎常侍、驃騎大將軍、儀同三司、左光祿大夫、太原郡開國公。武定元年，加侍中。二年，轉尚書左僕射、領軍將軍。五年，授尚書令、中書監、京畿大都督。武定七年八月，兄澄遇害，夏五月辛亥，帝如鄴。甲寅，進相國，總百揆，封冀州之渤海長樂安德武邑、瀛州之河間高陽章武、定州之中山常山博陵十郡，邑二十萬戶，加九錫，殊禮，齊王如故。又致璽書於帝，遣兼太保彭城王韶、兼司空敬顯儁奉皇帝璽綬，禪代之禮一依唐虞、漢魏故事。天保十年十月，帝暴崩於晉陽宮德陽堂，時年三十四，諡曰文宣皇帝，廟號威宗。武平初，又改為文宣，廟號顯祖。

## 據

分類:北齊本紀
十月革命

西曆一九一七年春，因歐戰失利，帝俄國威頓失，且被覆滅，臨時政府制統舉國，然亦有蘇維埃並存，列寧率布爾什維克（漢云：多數派）起義於彼得格勒，亡臨時政府，廢民選之立憲議堂，是爲**十月革命**。建俄羅斯蘇維埃國，都莫斯科。頃，舉國皆不欲戰，以使休養生息。故媾於德意志奧匈，訂《布列斯特條約》。一八年秋，一戰告終。英、法、日、美諸國視俄國議和，怒遏不止。且帝俄舉債未清，蘇俄乃先行社會主義於天下，諸國畏而憚之。且羅剎有豪紳貴冑欲復帝王之制，欲護東正之名，遂揭竿而起，諸國逐以干戈涉其政，以師役援其民。史稱紅白俄內戰。及後，鑒眾將爭權奪利，未能遠謀，使蘇俄之師大捷，得護其體。終立蘇聯也。

分類:蘇聯紀事
江戶幕府

**德川幕府**者，征夷大將軍德川家康所立之幕府也。京江戶。立於一六零三年，亡於一八六七年。傳十四將軍，末代將軍德川慶喜。
千利休

[縮圖|453x453像素|千利休像，[長谷川等伯繪]]
**千利休**，日本戰國茶聖也。幼名**與四郎**，法名**宗易**，號**抛筌齋**。與今井宗久、津田宗及合稱「天下三宗匠」。

分類:戰國列傳
宋元兇

**宋元兇**諱**劭**，字**休遠**。文皇帝長子也。母袁皇后。元嘉九年，劭年六歲，立為國儲。又六歲，居東宮。二十七年，受命禦北人於瓜步。太子妹東陽公主，有婢曰王鸚鵡，薦女巫嚴道育。道育自謂善通靈之術。太子信之，虔奉為天師。

因與王鸚鵡、鸚鵡養子陳天興隊主之職。文帝聞之，遣使詰責。太子與諸佞皆懼。及鸚鵡陰害天興以絕其口，黃門慶國謂事必卒發，乃告之文帝。文帝驚，命籍鸚鵡家，得太子、始興王濬巫蠱咒詛之書甚眾。元嘉三十年二月二十一日夜，太子懷見廢之憂，詐稱討逆，聚黨排闥入宮，宿值以早，未及覺而文帝見弒。

遂即皇帝位。謂徐湛之等害文帝。改元太初。謚先帝曰中宗景皇帝。未幾武陵王駿、南譙王義宣舉兵討元兇。四月二十七日，以皇子偉之為太子。大赦天下。五月三日，義軍渡江。元兇遁走。道遇江夏王義恭。王斬之。卒。諸子、王鸚鵡、嚴道育并死罪。
## 攷
*《宋書·二兇列傳》
分類:劉宋本紀
宋順帝

**順皇帝**諱**準**，字**仲謀**，小字**智觀**，明帝第三子也。泰始五年七月癸丑生。七年，封安成王，食邑三千戶。仍拜撫軍將軍，置佐史。廢帝即位，為揚州刺史。元徽二年，進號車騎將軍、都督揚南豫二州諸軍事，給鼓吹一部，刺史如故。四年，又進號驃騎大將軍、開府儀同三司，班劍三十人，都督、刺史如故。

元徽五年七月戊子夜，廢帝殞，奉迎王入居朝堂。壬辰，即皇帝位。

夏四月壬申，進齊公爵為齊王，增封十郡。甲戌，安西將軍武陵王贊薨。丙戌，命齊王冕十有二旒，建天子旌旗，出警入蹕，乘金根車，駕六馬，備五時副車，置旄頭雲罕，樂儛八佾，設鐘簴宮縣。進世子為太子，王子、王女、

王孫爵命之號，壹如舊儀。辛卯，天祿永終，禪位于齊。壬辰，帝遜位于東邸。既而遷居丹陽宮。齊王踐阼，封帝為汝陰王，待以不臣之禮。行宋正朔，上書不為表，答表不為詔。

建元元年五月己未，殂于丹陽宮，時年十三。諡曰順帝。六月乙酉，葬于遂寧陵
分類:劉宋本紀
齊和帝

**齊和帝**諱**寶融**，字**智昭**，高宗第八子也。建武元年，封隨郡王，邑二千戶。三年，爲冠軍將軍，領石頭戍軍事。永元元年，改封南康王，爲持節，督荊雍益寧梁南北秦七州軍事，西中郎將，荊州刺史。

中興元年春三月乙巳，卽皇帝位，大赦，改元。

二月壬戌，湘東王寶晊伏誅。戊辰，詔進梁公爵爲梁王，增封十郡。甲午，命梁王冕十有二旒，建天子旌旗，出警入蹕，乘金根，駕六馬，備五時副車，置旄頭雲罕，樂舞八佾，設鐘歔宮懸。王子王女爵命一如舊儀。

夏四月辛酉，禪詔至，皇太后遜外宮。丁卯，梁王奉帝爲巴陵王，宮于姑熟，行齊正朔，一如故事。戊辰，薨，年十五。追尊爲齊和帝，葬恭安陵。
齊高帝

太祖高皇帝諱道成，南齊開國皇帝，字紹伯，姓蕭氏，小諱鬬將，漢相國蕭何二十四世孫也。

建元元年九月丙午，進位假黃鉞、都督中外諸軍事、太傅、領揚州牧，劔履上殿，入朝不趨，贊拜不名。置左右長史、司馬、從事中郎、掾、屬各四人，使持節、太尉、驃騎大將軍、錄尚書、南徐州刺史如故。固辭，詔遣敦勸，乃受黃鉞，辭殊禮。甲寅，給三望車。

辛卯，宋順帝下詔禪讓於齊。太祖三辭，宋帝王公以下固請。兼太史令、將作匠陳文建奏符命曰：「六，亢位也。後漢自建武至建安二十五年，一百九十六年而禪魏；魏自黃初至咸熙二年，四十六年而禪晉；晉自太始至元熙二年，一百五十六年而禪宋；宋自永初元年至昇明三年，凡六十年。咸以六終六受。六，亢位也。驗往揆今，若斯昭著。敢以職任，備陳管穴。伏願順天時，膺應符瑞。」二朝百辟又固請。尚書右僕射王儉奏：「被宋詔遜位，臣等參議，宜剋日輿駕受禪，撰立儀注。」太祖乃許焉。
大赦

**大赦**者，大釋獄囚也，赦者多老弱病殘，棄惡從善之徒，以彰仁厚也。天子踐祚、封立太子、皇后，多行大赦。
霍梅尼

霍梅尼氏，伊朗初代最高領袖也。伊朗霍梅恩人，其祖則印度人。生耶元一九零二年。信回教什葉派，奉法基赫之監護。少博學，師事回儒薩德拉、阿拉比氏，通回教法，雅善詩文。后講學纳杰夫、库姆諸書院，日與弟子講論義理史事，常恨回教之奇變，古禮之不復焉。后以花甲除馬爾扎。馬爾扎者，回教鴻儒之謂焉。

耶元一九六三年，伊朗王巴列維諭，乃欲改革地制、私營國產、推廣婦權、優容異教等。霍氏遂以其黨相攻訐，由是獲罪，流土耳其國。霍氏之流亡，凡一十四年，期間多羈縻伊拉克國。鼓吹教法，而聲譽日隆。

耶元一九七八年，伊朗國人起事，明年，逐王，迎霍梅尼為伊朗最高領袖，立伊斯蘭共和國，更制度，行教法，禁煙酒，絕娼妓，反西方，遂變伊朗為一宗教國焉。史稱伊斯蘭革命。當其治也，苛嚴寡恩，民多不忿，而貧者益貧，亡人尤眾。一九八九年薨。

分類:伊朗伊斯蘭共和國本紀
陳文帝

世祖文皇帝諱**蒨**，字**子華**，一名曇蒨、荃菺，始興昭烈王長子也，陳高祖霸先之侄。高祖受禪，立為臨川郡王，邑二千戶，拜侍中、安東將軍。永定三年六月景午，高祖崩，世祖登基。癸酉，世祖疾甚。是日，崩于有覺殿。六月甲子，群臣上謚曰文皇帝，廟號世祖。景寅，葬永寧陵。

## 據

分類:南陳本紀
齊後主

**北齊後主**諱緯，字仁綱，齊武成帝之長子也。及武成入纂大業，大寧二年正月丙戌，立為皇太子。河清四年，武成禪位於帝。天統元年夏四月丙子，皇帝卽位於晉陽宮，大赦，改河清四年為天統。庚申，帝入鄴。辛酉，延宗與周師戰於晉陽，大敗，為周師所虜。甲子，皇太后從北道至。引文武一品已上入朱華門，賜酒食，給紙筆，問以禦周之方。群臣各異議，帝莫知所從。欲議禪位皇太子。先是望氣者言，當有革易，終是依天統故事，授位齊幼主。
分類:北齊本紀
李新功

**李新功**者，中華人民共和國強姦犯也。原永城市委常務副秘書長、永城市委办公室副主任。二零一一年至二零一二年姦淫幼女近百名，二零一二年東窗事發，以強姦罪獲死刑，二〇一三年六月，李氏伏誅。
## 據
李新功强奸幼女案细节首披露

分類:中華人民共和國列傳
芙蓉區

**芙蓉區**在湖南長沙。方圓四十二點八平方公里，民有五十三萬餘人。

## 它典
* 芙蓉區政府

分類:長沙市區劃
顧同舟

**顧同舟**者，林彪集團密探也。生於一九二零年，原中國人民解放軍廣州軍區空軍司令部參謀長。一九七一年報機密情報與林彪。一九八一年顧同舟以資敵罪論罪，獲刑十一年，奪其政治權利三年，奪其二級獨立自由勳章及二級解放勳章。二零零七年卒。
分類:中華人民共和國列傳
中國人民解放軍

**中國人民解放軍**者，中華人民共和國之官軍也。立於公元一九二七年八月一日。初名中國工農紅軍，一九四六年易為今名。有四軍：陸、海、空、火箭軍，中央軍事委員會統領全軍。今士卒二百萬有奇，後備八百二十三萬，年餉萬一千又七十億。

分有東、南、西、北、中五戰區，各司其務。
陳後主

**陳後主**，南陳末代皇帝也。諱叔寶，字元秀，小字黃奴，高宗嫡長子也。梁承聖二年十一月戊寅生於江陵。明年，江陵陷，高宗遷關右，留後主於穰城。天嘉三年，歸京師，立為安成王世子。天康元年，授寧遠將軍，置佐史。光大二年，為太子中庶子，尋遷侍中，餘如故。太建元年正月甲午，立為皇太子。十四年正月甲寅，高宗崩。後主即位。禎明三月己巳，後主為隋軍虜於長安井中。隋仁壽四年十一月壬子，薨於洛陽，時年五十二。追贈大將軍，封長城縣公，謚曰煬（唐太宗亦謚之於楊廣），葬河南洛陽之芒山。其政百廢不興而好淫詞艷曲，著詩《玉樹後庭花》。
分類:南陳本紀
梁敬帝

**敬皇帝**，諱**方智**，字**慧相**，小字**法真**，世祖第九子也。南梁末代皇帝。太清三年，封興梁侯。承聖元年，封晉安王，邑二千戶。二年，出爲平南將軍、江州刺史。四年二月癸丑，至自尋陽，入居朝堂。丙午，即皇帝位。

秋八月甲午，加丞相陳霸先黃鉞，領太傅，劍履上殿，入朝不趨，贊拜不名，給羽葆、鼓吹。

九月辛丑，崇丞相爲相國，總百揆，封十郡爲陳公，備九錫之禮，加璽紱遠遊冠，位在王公上。加相國綠綟綬。置陳國百司。

冬十月戊辰，進陳公爵爲王，增封十郡，並前爲二十郡。命陳王冕十有二旒，建天子旌旂，出警入蹕，乘金根車，駕六馬，備五時副車，置旄頭雲罕，樂舞八佾，設鍾鋋宮縣。王后王子女爵命之典，一依舊儀。當月敬帝遜位，封江陰王，後為陳武帝所害，薨于外邸，時年十六，追諡敬皇帝。
分類:南梁本紀
魏孝靜帝

孝靜皇帝，諱善見，清河文宣王亶之世子也，母曰胡妃。永熙三年，拜通直散騎侍郎，八月，為驃騎大將軍、開府儀同三司。出帝既入關，齊獻武王奉迎不克，乃與百僚會議，推帝以奉肅宗之後，時年十一。

冬十月丙寅，即位于城東北，大赦天下，改永熙三年為天平元年。

夏四月乙巳，蠕蠕遣使朝貢。五月甲寅，詔齊王為相國，總百揆，封冀州之勃海、長樂、安德、武邑，瀛州之河間、高陽、章武，定州之中山、常山、博陵十郡，二十萬戶，備九錫之禮；以齊國太妃為王太后，王妃為王后。丙辰，詔歸帝位於齊國，即日遜於別宮。

齊天保元年五月己未，封帝為中山王，邑一萬戶；上書不稱臣，答不稱詔，載天子旌旗，行魏正朔，乘五時副車；封王諸子為縣公，邑各一千戶；奉絹三萬匹，錢一千萬，粟二萬石，奴婢三百人，水碾一具，田百頃，園一所；於中山國立魏宗廟。二年十二月己酉，中山王殂，時年二十八。三年二月，奉諡曰孝靜皇帝，葬于漳西山崗。
分類:元魏本紀
齊明帝

**高宗明皇帝**諱**鸞**，字**景栖**，始安貞王道生子也。小諱玄度。南齊皇帝也。

隆昌元年，卽本號爲大將軍，給鼓吹一部，親兵五百人。尋又加中書監、開府儀同三司。郁林王廢，海陵王立，爲使持節、都督揚南徐二州軍事、驃騎大將軍、錄尚書事、揚州刺史，開府如故，增班劔爲三十人，封宣城郡公，二千戶。鎮東府城。給兵五千人，錢二百萬，布千匹。九江作難，假黃皞，事寧，表送之。尋加黃皞、都督中外諸軍事、太傅，領大將軍、揚州牧，增班劔爲四十人，給幢絡三望車，前後部羽葆鼓吹，劔履上殿，入朝不趨，贊拜不名，置左右長史、司馬、從事中郎、掾、屬各四人，封宣城王，邑五千戶，持節、侍中、中書監、錄尚書並如故。

未拜，太后令廢海陵王，以上入纂太祖爲第三子，羣臣三請，乃受命。建武元年冬十月癸亥，卽皇帝位。

己酉，帝崩于正福殿，年四十七。葬興安陵。
宋文帝

**[[劉宋|宋]]太祖文皇帝**諱**義隆**，小字**車兒**，武帝第三子也。景平二年七月中，少帝廢。百官備法駕奉迎，入奉皇統。

甲子，上崩于含章殿。時年四十七。諡曰景皇帝，廟曰中宗。三月癸巳，葬長寧陵。世祖踐阼，追改諡及廟號。
長沙話

**長沙話**者，湘語方言也。屬長益片，長株潭小片。行於長沙市區及長沙縣，有六聲調。
書院

[150px|縮圖|右|[嶽麓書院門]]
**書院**，所以敷教也，而異於官學。見諸中邦、朝鮮、日本、越南等地。董書院事務者，山長。佐之者堂长。書院之用也有三：講學、廟祀、課士。

書院之名，始於唐玄宗時，皆建於朝廷，乃修書之所，雖間供御前侍講，全無學校之形。至士人構屋讀書，亦或名書院。後世乃以爲聚徒講學之地。
## 兼查
*中國書院制度
## 引據

書院
影壁

**影壁**者，又名**照壁**、**蕭牆**。所以阻隔視線，立於正門，不使路人直視正堂者也。

其位，門內、門外皆可。其形制，自下而上，三分焉，蓋座、身、頂也。壁之核心，謂曰「壁心」，常飾以吉圖、福字，或彩繪、或磚雕，不一而足。

以其間隔內外，故後以禍起蕭牆，喻禍由內生。

分類:建築
中國書院制度

**書院**制度，肇乎**[[華夏]]**。書院之名也，始於唐玄宗時，如麗正脩書院、集賢書院，皆建於朝廷，乃修書之所，雖間供御前侍講，全無學校之形。至士人構屋讀書，亦或名書院，而非如後世聚徒講學之地。茲書院源始之二方。

[150px|縮圖|右|[嶽麓書院門]]
宋初書院始盛。蓋自五代之亂，庠序蕩然，學子修習無所，乃就聚書之學館觀書。既范仲淹執掌南都府學，於是書院一興。書院之尤著者，如白鹿洞、嶽麓、應天、嵩陽，稱天下四大書院。書院之務有三：藏書、供祀、講學。主持者多大儒，於人倫教化之講求也，深所致力。公設學校以外，亦通新徑以究學術。各書院皆訂有教條學則，而白鹿洞學規，尤諸儒之所取法。宋時書院有官、私之分，而私所立者爲多。長書院者有洞主、洞正、堂主、山長等名。書院或稱精舍，如象山書院之初稱應天精舍；亦稱書堂，如朱熹之稱白鹿書院爲白鹿書堂。

元代書院，視宋尤盛，其名稱不下百數，肇建者有太極書院。即偏遠，亦稍設，若瓊州之東坡書院。官所立者稍多，主持者稱山長，多一時之選。凡師儒之命自朝廷者曰教授，命自禮部及宣慰司者曰學正、山長、學錄、教諭。課業則主朱程之言。自由講學外，生徒肄業於書院者，守令舉薦之，臺憲考覈之，或用爲教官，或取爲屬吏，書院遂爲育才之所。

明代書院，初較宋元爲衰。其後國學之制漸，科舉之弊孔熾。其弊有三：教師不足；學生無志；利欲充塞。於是士大夫復倡講學之法，書院因以興。自王陽明以良知之學聚徒講習於軍旅之中，爰東南景附，書院突盛。陽明講學之所也甚多，若龍岡、貴陽、濂溪、稽山、敷文諸書院，既皆隨處經營，隱然以復古校爲己任。而同時湛若水亦建西樵講舍，構白沙書院。彼二人之教法也，旨趣也，各有所異，學者遂分王、湛之學。若水教法：士之來學者，先令習禮，然後聽講。陽明教法：士之初至者，先令高等弟子教之，而後與之語。陽明歿，弟子建書院以敬其師者尤夥。嘉靖末，徐文貞力廣其制，飭撫臺蒞鎮，必立書院以教生徒。萬曆初，張居正深惡之，遂改各省書院爲公廨。迄居正敗，其事復興。一時著名者有徽州、江右、關中、無錫，幾與宋代四大書院相埒。天啟中，人或不知各處書院，而統謂之東林。東林者，無錫書院名也。萬曆間，顧憲成、李攀龍等講學其中。及攀龍起爲總憲，以忤魏忠賢，卒因此而併天下書院悉毀之。

清代書院，亦沿宋明之制。順治中修復石鼓書院，厥後各省以次建設。書院師長由督撫擇經明行修足爲多士楷模者禮聘之。其施教也蓋有三：一爲講求理學；二爲考試時文；三爲博習經史詞章，各有成就。講學者多大師：清初北則孫奇逢，南則黃宗羲，西則李顋，時人爲之三大儒。嘉慶、道光間有李兆洛、姚公瑩；咸豐、同治間有李聯琇、俞樾。光緒間，變法維新，書院一改爲學校，而書院制度遂廢。
## 議
《中華百科全書》云：「綜觀歷代書院，雖以當政者之愛憎，時有興替，而其於當時公學、私學之教育，或相輔相成，或矯正時弊，士人得有自由講習之所，以清高自持，德教自許，其有功於名教亦可謂大矣。至其重視人格教育、生活教育，以氣節爲尚，修身爲本，合身教言教而爲一，於今猶有足式者焉。」

王夫之謂有宋書院之始，爲真宗之詔賜《九經》。
## 據

分類:中華史
晉惠帝

**晉孝惠皇帝**諱**衷**，字**正度**，晉朝皇帝也。晉武帝次子也。祖晉文帝昭。
泰始三年，立爲皇太子，時年九歲。帝之爲太子也，朝廷咸知不堪政事，武帝亦疑焉。嘗悉召東宮官屬，使以尚書事令太子決之，帝不能對。賈妃遣左右代對，多引古義。給事張泓曰：「太子不學，陛下所知。今宜以事斷，不可引書。」妃從之。泓乃具草，令帝書之。武帝覽而大悅，太子遂安。

太熙元年四月己酉，武帝崩。是日，皇太子即皇帝位，大赦，改元爲永熙。尊皇后楊氏曰皇太后，立妃賈南風爲皇后。夏五月辛未，葬武皇帝於峻陽陵。丙子，增天下位一等，預喪事者二等，復租調一年，二千石已上皆封關中侯。以太尉楊駿爲太傅，輔政。秋八月壬午，立廣陵王遹爲皇太子，以中書監何劭爲太子太師，吏部尚書王戎爲太子太傅，衛將軍楊濟爲太子太保。遣南中郎將石崇、射聲校尉胡奕、長水校尉趙俊、揚烈將軍趙歡將屯兵四出。冬十月辛酉，以司空石鑒爲太尉，前鎮西將軍、隴西王泰爲司空。

光熙元年九月，頓丘太守馮嵩執成都王穎，送之於鄴。進東嬴公騰爵爲車燕王，平昌公模爲南陽王。光熙元年冬十月，司空、范陽王虓薨。虓長史劉輿害成都王穎。光熙元年十一月庚午，帝崩於顯陽殿，時年四十八，葬太陽陵。

## 引據
*《晉書》卷四

分類:晉本紀
分類:河內司馬氏
晉恭帝

**晉恭帝**諱**德文**，字**德文**，安帝母弟也。義熙十四年十二月戊寅，安帝崩。卽帝位，元熙元年春正月壬辰朔，改元。以山陵未厝，不朝會。立皇后褚氏。甲午，徵劉裕還朝。戊戌，有星孛于太微西籓。庚申，葬安皇帝于休平陵。帝受朝，懸而不樂。以驃騎將軍劉道憐爲司空。

二年夏六月壬戌，劉裕至于京。傅亮承裕密旨，諷帝禪讓，草詔，請帝書之。帝欣然謂左右曰：「晉氏久已失之，今復何恨。」乃書赤紙爲詔。甲子，遂遜于琅邪第。劉裕以帝爲零陵王，居于秣陵，行晉正朔，車旗服色一如其舊，有其文而不備其禮。帝自是之後，深慮禍機，褚后常在帝側，飲食所資，皆出褚后，故宋人莫得伺其隙。宋永初二年九月丁丑，裕使后兄叔度請后；有間，兵人逾垣而入，弑帝于內房。時年三十六。諡恭皇帝，葬沖平陵。

## 據
*《晉書恭帝本紀》
具平親王

日本國**具平親王**，村上帝第七子也。母莊子。宗人代明之女。人呼**後中書王**、**千種殿**、**六條宮**。

康保二年，封親王。貞元二年八月十一，元服。歷任兵部卿、中務卿。寬弘四年四月，晉正二品。五年薨。壽四十六。

王少時，好新奇之事，處事鎮定，有文名。一條朝，與叔兼明齊名。兼明長，王幼，人呼兼明曰前中書王，呼王曰後中書王。
王善詩文，少師事橘正通、慶滋保胤。與大江匡衡、藤原為頼、為時兄弟相交遊。或曰嘗與藤原公任品柿本人麻呂、紀貫之文藻優劣，王主人麻呂勝，卒論破公任。《本朝麗藻》錄王漢詩多首。《拾遺和歌集》錄其和歌三首。敕撰和歌集錄其歌計四十一首。《和漢朗詠集》、《本朝文粹》亦多所著錄。子師房，賜姓源氏。曾孫雅實，太政大臣。子孫稱村上源氏。復改久我氏。戰國時北畠氏，亦具平之裔也。
## 攷

分類:平安列傳
分類:村上源氏
賈充

**賈充**，字**公閭**，平陽襄陵人，三國魏末晉初權臣，魏豫州刺史逵之子。晉室之元勳。

## 傳
### 輔助司馬
漢建安二十二年生，逵暮年而生充，是充閭之慶事，故為名焉。

魏太和二年，逵薨，充未弱冠，居喪已得孝名。充襲父之**陽里亭侯**。後入仕魏，為尚書郎，典定科律，兼度支考。再遷黃門侍郎、汲郡典農中郎將。

晉景帝為大將軍，充參其軍事，於正元二年從帝幸樂嘉城討毌丘儉與文欽之亂。帝疾篤，還許昌，留充督諸軍。後帝以病崩，其弟昭得傅嘏之力，還洛陽，而嗣位，即文帝。充留許昌監諸軍，增邑三百五十戶。

### 計克敵陷
文帝既掌權，以充為大將軍，轉右長史。文帝恐方鎮之將有异，使充至諸葛誕處。充嘗謂誕曰：「洛陽之賢人，皆從帝禪讓，此君知之。君以為何如？」然遭誕厲聲責曰：「汝非逵之子！汝世受魏之恩，豈可負國，欲將魏之社稷盡付他人？此我不敢從之。如洛陽有難，我當力搏一死。」充默然，歸告文帝曰：「誕在揚州，威名夙著，能得人死力。觀其規略，為反必也。今征之，反速而事小；不征，事遲而禍大。」

甘露二年，文帝征誕為司空，誕果反。文帝乃討誕，充計以深溝高壘可破敵之銳，文帝計從之，壽春既陷，登壘獎勞充。文帝先歸洛陽，留充治南方之事。充以功進封**宜陽鄉侯**。尋遷廷尉，以明刑斷獄之事，得平反冤獄之美名。

### 悖逆弑君
充後轉中護軍。五年，魏帝高貴鄉公忿文帝專政，遂合宮中衛兵及諸奴討文帝。充引兵數千人阻帝於南闕。帝自用劍，謂有敢動者滅族，眾疑與帝戰非小，皆欲奔走。太子舍人成濟乃問於充：「今日之事如何？」充對曰：「司馬公等養汝，正擬今日，複何疑！」成濟乃膽壯，遂入前而弑帝。魏帝既死，文帝會群臣諮言事，陳泰議當誅首謀之充，文帝不願，但殺成濟、成倅等。文帝複立奐為魏帝，是為元帝。充進封**安陽鄉侯**，統城外諸軍，加散騎常侍。

景元五年，滅蜀之鍾會於成都反，充以中護軍假節、都督關中、隴右諸軍事，至漢中屯守，尚未至，會則以兵叛而死。

後充還朝，時軍國多事，朝廷機密，皆與籌之，與裴秀、王沈、羊祜、荀勖等盡為文帝所用。文帝覆命充修定新律。後假金章，又賜甲第一區。初建五等之爵，封**臨沂侯**。

咸熙二年，文帝疾篤，世子炎問後事於文帝，文帝曰：「知汝者賈公閭也。」炎嗣王位，以充為晉衛將軍、儀同三司、給事中，改封**臨潁侯**。同年，炎稱帝，是為武帝。拜充車騎將軍、散騎常侍、尚書僕射，封**魯郡公**。充定新律《泰始律》，民皆稱新法便利，武帝下詔嘉之，賜其子弟一人關內侯。及後充又代裴秀，加領尚書令。後解散騎常侍，改為侍中。至賈母卒，以母憂去職，武帝遣黃門侍郎慰之，及後以東南有事，遣典軍將軍楊囂宣諭旨，命之六旬還內。後吳將孫秀來降，拜驃騎大將軍，武帝以充為舊臣，欲將車騎與驃騎位易，以充讓而未成。

### 諂諛陋質
時侍中任愷、中書令庾純等剛直守正之士皆惡充之為人。充之女褒為齊王攸之妃，朝中亦多黨羽，二人恐充之勢益盛。充不欲愷近上，舉愷為東宮官，意削其侍中，然武帝使愷加太子少傅，仍留侍中。

泰始七年，愷因鮮卑禿髮樹機能擾秦、雍二州，啟言使一有威謀之臣鎮撫邊夷，則首推充，庾純亦從之，武帝以充加都督秦涼二州諸軍事，出鎮長安。充深恨愷。而荀勖獻謀，以其女為太子衷婚配，充方得留洛陽。充後遷司空，又為侍中、尚書令、車騎將軍領兵。後轉為太尉、行太子太保、錄尚書事。

充得人獻策，虛贊於愷，薦愷理選舉事。武帝遂以愷為吏部尚書，使愷事繁，與帝相見時减。充與其黨又多番構罪於愷，令其屢被免官，而上不至大位。

咸寧三年，日食，充請遜位，武帝既不許，反將沛國公丘縣入其邑中，寵倖愈深，令朝臣悉皆側目。

### 疾懼進滅
五年之冬，武帝為滅吳之役，命充使持節、假黃鉞、大都督，總統六軍。充恐敗，不意出軍，然武帝固，又脅若充不肯，其當親率兵攻之。充逼受命，領中軍南屯襄陽，為諸軍節度。明年，吳在荊州之諸將皆已降，上命充移屯項縣。此時，充又上表請罷兵，以吳未能一舉滅之，而疾疫必起。時朝內之荀勖亦奏與充相類之奏表，而不為武帝所納。充使至轘轅，吳末帝已降。以充拒攻吳，而又嘗諫退，今吳亡，充大懼，欲請罪，而武帝只為安撫而不問其罪。

### 遂階榮命
太康三年，充疾甚，送印綬以遜其職。帝遣侍臣問之，又遣太醫治之，皇太子及宗室皆詣充。夏四月，充薨，年六十六。充病時，懼其卒後得惡諡，從子模則曰：「是非功罪皆有論，不可掩者。」博士秦秀議其諡時，以充應諡**荒**，武帝不許，從博士段暢之議，諡曰**武**。充既薨，武帝甚悲，贈太宰，並加賞，葬禮依霍光與司馬孚，給塋田一頃。

## 宗族
### 父母
*父逵，字梁道，魏豫州刺史。
*母柳孚妹，以賈充封魯郡公，得封魯國太夫人。

### 弟
賈混：字宮奇。封永平侯，曆宗正卿、鎮軍將軍，領城門校尉，加侍中

### 妻妾子女
*正室：李婉，字淑文。中書令李豐女，以父罪坐徙樂浪
**長女：賈褒，一作荃，適齊王司馬攸
**次女：賈裕，一作濬
*繼室：郭槐，字媛韶。城陽太守郭配女，封廣城君。性妒，嘗以賈充與其二子之乳婦有私，皆害之，亦使充二子以思乳母而夭。又不許充迎李婉歸
**長子：賈黎民，三歲以母殺其乳婦，思過度而病卒
**次子：其名未之詳，滿一歲亦以乳母死，思極而卒
**三女：賈南風，適晉惠帝，後立為后
**四女：賈午，適韓壽
***子：賈謐，字長淵。本為賈充外孫，以充無嗣，而入嗣。官至侍中，以與賈南風謀亂而為趙王倫所殺

### 從子
*賈彝：黃門郎
*賈遵：黃門郎
*賈模：字思範。官至侍中、加光祿大夫，後為賈后逼害

### 從孫
賈眾：散騎常侍，趙王倫被誅，朝廷本欲立其為充之後，其意不欲而假狂之

## 引據
*唐房玄齡等·《晉書·卷四十·列傳第十》

分類:曹魏列傳
分類:晉列傳
久我通久

縮圖|權大納言通久
**久我通久**，系出村上源氏，具平親王裔孫，內大臣建通之子也。天保十二年十一月廿八日誕。安政元年，元服。拜左近衛權少將。二年，從帝遷幸。四年，遷右近衛權中將。五年，敘從三位，六年，晉正三位。累遷權中納言。明治元年，松平容保據會津反王師，通久拜權大納言、大和國鎮撫。七月，之越後國督討容保。轉戰鶴岡，十一月，凱旋歸京。明治二年，拜鎮撫總督，赴任仙臺，以禦幕府箱館殘部。是年七月，拜陸軍少將。十一月，遷兵部少輔。以降歷任元老院議官。

明治廿三年，列麝香間祗候。歷任宮中顧問官、東京府知事、宗秩寮。三十六年，晉從一位。大正十四年元月十日，薨。子常通嗣其爵。通久善詩書，亦好歌，時以風雅稱。

分類:大正列傳
分類:村上源氏
周康王

**周康王**，姬姓，諱釗，周之第三王，成王之子也。

周成王既崩。太子釗遂立，是為**周康王**。康王即位，遍告諸侯，宣告以文武之業以申之，作《康誥》。故成康之際，天下安寧，刑錯四十餘年不用。康王命作策畢公分居里，成周郊，作《畢命》。
周昭王

**周昭王**，姬姓，諱**瑕**，周之第四王，康王之子也。

周康王崩，子**昭王瑕**立，是為昭王。昭王之時，王道微缺。昭王南巡狩不返，崩於江上。其崩不赴告，諱之也。立昭王子滿，是為周穆王。
長沙市第六中學

**長沙市第六中學**者，位湖南省長沙市芙蓉區烈士公園年嘉湖旁，為湖南省公立學校，湖南省示範性中學之一也。

## 史
光緒三十一年，大清北京政府內閣總理兼財政總長熊希齡立「湖南私立兌澤中學」，乃「長沙市第六中學」前身也。

一九五二年年，「湖南私立兌澤中學」易其名為「長沙市六中」。

## 校訓
公勇誠樸
分類:長沙市中學
長沙市一中開福中學

**長沙市一中開福中學**，立於公元一九一六年。歷百又一年，屢易其址。現址位於開福區德雅路四百六十二號，占地四萬八千平方米，有教學班四十，學生二千餘人，教師一百八十四人。

校長蔣明權，公元二零零四年始主本校。

## 史
一九一六年，雅禮大學同學會創廣雅中學於長沙。一九三八年，鄔干於始辦學校，一九四六年定名行素中學，一九四七年遷長沙絲茅衝。

一九五二年，廣雅中學易名為長沙市第七中學。一九五三年十月行素中學併入，仍號為七中。

二零零三年，黑石渡中學併入。二零零五年，市幼師職業中專併入。二零一二年，長沙市第三十二中學併入。

二零一四年易名為長沙市一中開福中學。

## 校訓
校訓：公、毅、誠、朴

校風：卑之無甚高論，坐言不如起行
分類:長沙市中學
王子朝

**王子朝**，周景王子，史書略稱**子朝**。欲爲天子故周景王崩後作亂稱王，當時人指子朝爲**西王**，對立與子朝之周敬王爲東王。敬王四年，敗而奔楚。十五年，敬王使成周人民襲殺子朝。

## 生平
王子朝賓起有寵於景王。王與賓孟說之欲立之。劉獻公之庶子伯蚠事單穆公，惡賓孟之爲人也，願殺之，又惡王子朝之言，以爲亂，願去之。賓孟適郊，見雄鷄自斷其尾，問之。侍者曰：「自憚其犧也。」遽歸告王，且曰：「鷄其憚爲人用乎？人異於是。犧者實用人，犧實難。己犧何害。」王弗應。夏四月，王田北山，使公卿皆從，將殺單子劉子，王有心疾。乙丑，崩于榮錡氏。戊辰，劉子摯卒，無子，單子立劉蚠。五月庚辰，見王，遂攻賓起，殺之，盟羣王子于單氏。

丁巳，葬景王。王子朝因舊官百工之喪職秩者與靈景之族以作亂，帥郊要餞之甲，以逐劉子。壬戌，劉子奔揚。單子逆悼王于莊宮以歸，王子還夜取王以如莊宮。癸亥，單子出。王子還與召莊公謀曰：「不殺單旗，不捷。與之重盟，必來，背盟而能克者多矣。」從之。樊頃子曰：「非言也，必不克。」遂奉王以追單子，及領，大盟而復，殺摯荒以說。劉子如劉，單子亡。乙丑，奔于平畤。羣王子追之，單子殺還姑發弱鬷延定稠。子朝奔京。丙寅，伐之，京人奔山。劉子入于王城。

辛未，鞏簡公敗績于京。乙亥，甘平公亦敗焉。魯大夫叔鞅至魯自京師，言王室之亂也，閔馬父曰：「子朝必不克。其所與者，天所廢也。」單子欲告急於晉，秋七月戊寅，以王如平畤，遂如圃車，次于皇。劉子如劉。單子使王子處守于王城，盟百工于平宮。辛卯，鄩肹伐皇，大敗，獲鄩肹。壬辰，焚諸王城之市。八月辛酉，司徒醜以王師敗績于前城，百工叛。己巳，伐單氏之宮，敗焉。庚午，反伐之。辛未，伐東圉。

冬十月丁巳，晉籍談荀躒帥九州之戎及焦瑕溫原之師，以納王于王城。庚申，單子劉蚠以王師敗績于郊，前城人敗陸渾于社。十一月乙酉，王子猛卒，不成喪也。己丑，敬王卽位，館于子旅氏。十二月庚戌，晉籍談荀躒賈辛司馬督帥師軍于陰于侯氏于谿泉次于社。王師軍于氾于解，次于任人。閏月，晉箕遺樂徵右行詭濟師取前城，軍其東南。王師軍于京楚。辛丑，伐京，毁其西南。

敬王元年春王正月壬寅朔，二師圍郊。癸卯，郊鄩潰。丁未晉師在平陰，王師在澤邑。王使告間庚戌還。

夏四月乙酉，單子取訾，劉子取牆人直人。六月壬午，王子朝入于尹。癸未，尹圉誘劉佗殺之。丙戌，單子從阪道，劉子從尹道伐尹。單子先至而敗，劉子還。己丑，召伯奐南宮極以成周人戍尹。庚寅，單子劉子樊齊以王如劉。甲午，王子朝入于王城，次于左巷。秋七月戊申，鄩羅納諸莊宮。尹辛敗劉師于唐。丙辰，又敗諸鄩。甲子，尹辛取西闈。丙寅，攻蒯，蒯潰。

八月丁酉，南宮極震。萇弘謂劉文公曰：「君其勉之，先君之力可濟也。周之亡也，其三川震。今西王之大臣亦震，天棄之矣。東王必大克。」

敬王二年春王正月辛丑，召簡公南宮嚚以甘桓公見王子朝。劉子謂萇弘曰：「甘氏又往矣。」對曰：「何害。同德度義。大誓曰，紂有億兆夷人，亦有離德，余有亂臣十人，同心同德。此周所以興也。君其務德，無患無人。」戊午，王子朝入于鄔。

三月庚戌，晉侯使士景伯涖問周故。士伯立于乾祭，而問於介衆。晉人乃辭王子朝，不納其使。

六月壬申，王子朝之師攻瑕及杏，皆潰。

冬十月癸酉，王子朝用成周之寶珪沈于河。甲戌，津人得諸河上。陰不佞以溫人南侵，拘得玉者，取其玉，將賣之，則爲石。王定而獻之，與之東訾。

敬王三年壬申，尹文公涉于鞏，焚東訾，弗克。

敬王四年四月，單子如晉告急。五月戊午，劉人敗王城之師于尸氏。戊辰，王城人劉人戰于施谷，劉師敗績。

七月己巳，劉子以王出。庚午，次于渠。王城人焚劉。丙子，王宿于褚氏。丁丑，王次于萑谷。庚辰，王入于胥靡。辛巳，王次于滑。晉知躒趙鞅帥師納王，使女寬守闕塞。

冬十月丙申，王起師于滑。辛丑，在郊，遂次于尸。十一月辛酉，晉師克鞏。召伯盈逐王子朝，王子朝及召氏之族毛伯得尹氏固南宮嚚奉周之典籍以奔楚。陰忌奔莒以叛。召伯逆王于尸，及劉子單子盟，遂軍圉澤，次于隄上。癸酉，王入于成周。甲戌，盟于襄宮。晉師使成公般戍周而還。十二月癸未，王入于莊宮。

王子朝使告于諸侯曰：「昔武王克殷，成王靖四方。康王息民，並建母弟以蕃屛周，亦曰，吾無專享文武之功，且爲後人之迷敗傾覆，而溺入于難，則振救之。至于夷王，王愆于厥身，諸侯莫不並走其望以祈王身。至于厲王，王心戾虐，萬民弗忍，居王于彘。諸侯釋位以間王政，宣王有志而後效官。至于幽王，天不弔周，王昏不若，用愆厥位，攜王奸命。諸侯替之而建王嗣，用遷郟鄏，則是兄弟之能用力於王室也。至于惠王，天不靖周，生頹禍心，施于叔帶。惠襄辟難越去王都，則有晉鄭咸黜不端以綏定王家，則是兄弟之能率先王之命也。在定王六年，秦人降妖曰，周其有頿王，亦克能修其職，諸侯服享，二世共職，王室其有間王位，諸侯不圖，而受其亂災。至于靈王，生而有頿，王甚神聖，無惡於諸侯，靈王景王克終其世。今王室亂，單旗劉狄剝亂天下，壹行不若，謂先王何常之有，唯余心所命，其誰敢討之，帥羣不弔之人，以行亂于王室，侵欲無厭，規求無度，貫瀆鬼神，慢棄刑法，倍奸齊盟，傲很威儀，矯誣先王，晉爲不道，是攝是贊思肆其罔極。玆不穀震盪播越，竄在荊蠻，未有攸厎。若我一二兄弟甥舅獎順天法，無助狡猾，以從先王之命，毋速天罰，赦圖不穀則所願也。敢盡布其腹心及先王之經，而諸侯實深圖之。昔先王之命曰，王后無適，則擇立長，年鈞以德，德鈞以卜。王不立愛，公卿無私，古之制也。穆后及大子壽早夭卽世，單劉贊私立少，以間先王，亦唯伯仲叔季圖之。」

閔馬父聞子朝之辭曰：「文辭以行禮也。子朝干景之命，遠晉之大以專其志，無禮甚矣。文辭何爲？」

三月己卯，京師殺召伯盈尹氏固及原伯魯之子。尹固之復也，有婦人遇之周郊，尤之曰：「處則勸人爲禍，行則數日而反。是夫也，其過三歲乎？」夏五月庚寅，王子趙車入于鄻以叛 ，陰不佞敗之。

敬王十五年春，王人殺子朝于楚。

分類:周列傳
劉宋少帝

**宋少帝**諱**義符**，小字車兵，劉宋皇帝。武帝長子也。

永初三年五月癸亥，武帝崩，是日，太子即皇帝位。大赦。尊皇太后曰太皇太后。明年春正月己亥朔，大赦，改元為景平元年。

二年月癸丑，徐羨之等使中書舍人邢安泰弒帝於金昌亭。帝有勇力，不即受制，突走出昌門，追以門關踣之，致殞。時年十九。
分類:劉宋本紀
周穆王

**周穆王**，姬姓，諱**滿**，周之第五王，昭王之子也。

周昭王崩，立昭王子**滿**，是為**穆王**。穆王卽位，春秋已十五矣。王道衰微，穆王閔文武之道缺，乃命伯臩申誡太仆國之政，作臩命。復寧。

穆王將征犬戎，祭公謀父諫曰：「不可。先王燿德不觀兵。夫兵戢而時動，動則威，觀則玩，玩則無震。是故周文公之頌曰：『載戢干戈，載櫜弓矢，我求懿德，肆于時夏，允王保之。』先王之於民也，茂正其德而厚其性，阜其財求而利其器用，明利害之鄉，以文修之，使之務利而辟害，懷德而畏威，故能保世以滋大。昔我先王世后稷以服事虞、夏。及夏之衰也，棄稷不務，我先王不窋用失其官，而自竄於戎狄之閒。不敢怠業，時序其德，遵修其緒，修其訓典，朝夕恪勤，守以敦篤，奉以忠信。奕世載德，不忝前人。至于文王、武王，昭前之光明而加之以慈和，事神保民，無不欣喜。商王帝辛大惡于民，庶民不忍，訢載武王，以致戎于商牧。是故先王非務武也，勸恤民隱而除其害也。夫先王之制，邦內甸服，邦外侯服，侯衛賓服，夷蠻要服，戎翟荒服。甸服者祭，侯服者祀，賓服者享，要服者貢，荒服者王。日祭，月祀，時享，歲貢，終王。先王之順祀也，有不祭則修意，有不祀則修言，有不享則修文，有不貢則修名，有不王則修德，序成而有不至則修刑。於是有刑不祭，伐不祀，征不享，讓不貢，告不王。於是有刑罰之辟，有攻伐之兵，有征討之備，有威讓之命，有文告之辭。布令陳辭而有不至，則增修於德，無勤民於遠。是以近無不聽，遠無不服。今自大畢、伯士之終也，犬戎氏以其職來王，天子曰『予必以不享征之，且觀之兵』，無乃廢先王之訓，而王幾頓乎？吾聞犬戎樹敦，率舊德而守終純固，其有以御我矣。」王遂征之，得四白狼四白鹿以歸。自是荒服者不至。

諸侯有不睦者，甫侯言於王，作修刑辟。王曰：「吁，來！有國有土，告汝祥刑。在今爾安百姓，何擇非其人，何敬非其刑，何居非其宜與？兩造具備，師聽五辭。五辭簡信，正於五刑。五刑不簡，正於五罰。五罰不服，正於五過。五過之疵，官獄內獄，閱實其罪，惟鈞其過。五刑之疑有赦，五罰之疑有赦，其審克之。簡信有眾，惟訊有稽。無簡不疑，共嚴天威。黥辟疑赦，其罰百率，閱實其罪。劓辟疑赦，其罰倍灑，閱實其罪。臏辟疑赦，其罰倍差，閱實其罪。宮辟疑赦，其罰五百率，閱實其罪。大辟疑赦，其罰千率，閱實其罪。墨罰之屬千，劓罰之屬千，臏罰之屬五百，宮罰之屬三百，大辟之罰其屬二百：五刑之屬三千。」命曰甫刑。

穆王立五十五年，崩，子周共王繄扈立。

分類:周本紀
周共王

**周共王**，一作**恭王**、**龔王**，**姬**姓，諱**繄扈**，一作**伊扈**，周之六君。父周穆王崩，共王立。共王游於涇上，密康公從，有三女奔之。其母曰：「必致之王。夫獸三為群，人三為眾，女三為粲。王田不取群，公行不下眾，王御不參一族。夫粲，美之物也。眾以美物歸女，而何德以堪之？王猶不堪，況爾之小醜乎！小醜備物，終必亡。」康公不獻，一年，共王滅密。共王崩，子周懿王囏立。

分類:周本紀
周懿王

**周懿王**，姬姓，諱**囏**，周之第七王，共王之子也。

周共王崩，子**懿王囏**立。懿王之時，王室遂衰，詩人作刺。懿王崩，周共王弟辟方立，是為周孝王。

分類:周本紀
周孝王

**周孝王**，**姬**姓，諱**闢方**，周穆王之子，恭王之弟，懿王從父，周第八君。

懿王崩，當太子燮嗣，然燮弱，闢方遂奪之，是為孝王。

孝王六年，王崩，諡曰**孝**，一作**考王**。諸侯立故太子燮嗣，是為夷王。

分類:周本紀
周夷王

**周夷王**，**姬**姓，諱**燮**，周之九王，生於楚丹陽。

夷王時，周室日衰也，是以諸侯或不至，且相攻伐。夷王信讒，烹齊哀公；又伐太原之戎，至俞泉，獲馬千匹。夷王十五年，崩，其子胡嗣位，是為厲王。

分類:周本紀
周厲王

**周厲王**，姬姓，諱**胡**，周之第十王，夷王之子也。

周夷王崩，子**厲王胡**立。厲王即位三十年，好利，近榮夷公。大夫芮良夫諫厲王曰：「王室其將卑乎？夫榮公好專利而不知大難。夫利，百物之所生也，天地之所載也，而有專之，其害多矣。天地百物皆將取焉，何可專也？所怒甚多，不備大難。以是教王，王其能久乎？夫王人者，將導利而布之上下者也。使神人百物無不得極，猶日怵惕懼怨之來也。故《頌》曰『思文后稷，克配彼天，立我蒸民，莫匪爾極』。大雅曰『陳錫載周』。是不布利而懼難乎，故能載周以至于今。今王學專利，其可乎？匹夫專利，猶謂之盜，王而行之，其歸鮮矣。榮公若用，周必敗也。」厲王不聽，卒以榮公為卿士，用事。

王行暴虐侈傲，國人謗王。召公諫曰：「民不堪命矣。」王怒，得衛巫，使監謗者，以告則殺之。其謗鮮矣，諸侯不朝。三十四年，王益嚴，國人莫敢言，道路以目。厲王喜，告召公曰：「吾能弭謗矣，乃不敢言。」召公曰：「是鄣之也。防民之口，甚於防水。水壅而潰，傷人必多，民亦如之。是故為水者決之使導，為民者宣之使言。故天子聽政，使公卿至於列士獻詩，瞽獻曲，史獻書，師箴，瞍賦，矇誦，百工諫，庶人傳語，近臣盡規，親戚補察，瞽史教誨，耆艾修之，而後王斟酌焉，是以事行而不悖。民之有口也，猶土之有山川也，財用於是乎出：猶其有原隰衍沃也，衣食於是乎生。口之宣言也，善敗於是乎興。行善而備敗，所以產財用衣食者也。夫民慮之於心而宣之於口，成而行之。若壅其口，其與能幾何？」王不聽。於是國莫敢出言，三年，乃相與畔，襲厲王。厲王出奔於彘。

厲王太子靜匿召公之家，國人聞之，乃圍之。召公曰：「昔吾驟諫王，王不從，以及此難也。今殺王太子，王其以我為讎而懟怒乎？夫事君者，險而不讎懟，怨而不怒，況事王乎！」乃以其子代王太子，太子竟得脫。

召公、周公二相行政，號曰「共和」。共和十四年，厲王死于彘。太子靜長於召公家，二相乃共立之為王，是為周宣王。

分類:周本紀
周頃王

**周頃王**，姬姓，諱**壬臣**，周之第十九王，東周第七王，襄王之子也。

襄王三十二年，周襄王崩，子**頃王**壬臣立。六年，崩。元年癸卯，終于戊申。有子匡王、定王、劉康公。「三十二年，襄王崩，子頃王壬臣立。頃王六年，崩，子匡王班立。匡王六年，崩，弟瑜立，是為定王。」「八年，周頃王崩，公卿爭權，故不赴。晉使趙盾以車八百乘平周亂而立匡王。是年，楚莊王初即位。十二年，齊人弒其君懿公。」「元年癸卯。六年，彗星入北斗。王陟。」

## 據
海洛因

**海洛因**者，毒品也，俗稱白粉。其色白，粉狀，易成癮。鬻之於中國者可誅之。
齊平公

**齊平公**，姜姓，名**驁**，悼公子，簡公弟。

簡公四年，田常弒齊簡公于俆州。田常乃立簡公弟驁，是為平公。平公即位，田常相之，專齊之政，割齊安平以東為田氏封邑。二十五年卒，子宣公積立。
## 據
*《史記·齊太公世家》
齊簡公

**齊簡公**，姜姓，名**壬**，悼公子。

悼公四年，吳、魯伐齊南方。鮑子弒悼公。齊人共立悼公子壬，是為簡公。簡公四年春，初，簡公與父陽生俱在魯也，監止有寵焉。及即位，使為政。田成子憚之，驟顧於朝。御鞅言簡公曰：「田、監不可并也，君其擇焉。」弗聽。子我夕，田逆殺人，逢之，遂捕以入。田氏方睦，使囚病而遺守囚者酒，醉而殺守者，得亡。子我盟諸田於陳宗。初，田豹欲為子我臣，使公孫言豹，豹有喪而止。後卒以為臣，幸於子我。子我謂曰：「吾盡逐田氏而立女，可乎？」對曰：「我遠田氏矣。且其違者不過數人，何盡逐焉！」遂告田氏。子行曰：「彼得君，弗先，必禍子。」子行舍於公宮。

甲午，田常弒簡公于俆州。
## 據
*《史記·齊太公世家》
村上源氏

**村上源氏**，日本世族也。系出村上天皇諸子。特以具平親王子孫為盛。列源氏二十一流，諸源之間，此家最貴。公卿輩出，多列堂上。
## 家系
村上帝三子致平親王、爲平親王、具平親王。具平子孫復以久我氏為嫡系。久我、堀川、土御門、中院四家，世襲源氏長者，是故榮極朝中，勢匹藤氏，諸源莫之比也。以降分脈，列堂上者十家。若明治中右大臣岩倉具視，亦村上源氏也。
## 分脈
*嫡支:久我氏
**久我氏支流:堀川氏 (絕嗣)、土御門氏 (絕嗣)、中院氏、六條氏、久世氏、東久世氏、岩倉氏、梅溪氏、有馬氏
***中院氏支流:北畠氏、木造氏 (絕嗣)、大河內氏、愛宕氏
***六條氏支流:千種氏別支、戶田氏
***岩倉氏支流:南岩倉氏、植松氏

分類:日本世家
可卡因

**可卡因**者，毒品也。產於南美。色白，粉狀，易成癮。販之者於中國可誅之。
周桓王

**周桓王**，姬姓，諱**林**，周之第十四王。東周第二王，平王之孫也。

周平王崩，太子洩父早死，立其子**林**，是為**桓王**。桓王，平王孫也。

桓王三年，鄭莊公朝，桓王不禮。五年，鄭怨，與魯易許田。許田，天子之用事太山田也。八年，魯殺隱公，立桓公。十三年，伐鄭，鄭射傷桓王，桓王去歸。

二十三年，桓王崩，子周莊王佗立。

分類:周本紀
周莊王

**周莊王**，姬姓，諱**佗**，周之第十五王，東周第三王，桓王之子也。

周桓王崩，子**莊王佗**立。莊王四年，周公黑肩欲殺莊王而立王子克。辛伯告王，王殺周公。王子克奔燕。

十五年，莊王崩，子周僖王胡齊立。

分類:周本紀
毒品

毒品，或略稱**毒**，舊謂之**食妖**、**料**。成瘾之藥也。有海洛因、冰毒、可卡因之類。列國立律而禁之。中國法律，如有販者，可誅之。

## 注
冰毒

**甲基苯丙胺**者，毒品也，俗云**冰毒**。其色透明，冰狀，故名。味微辛，致興奮，易成癮。依中國律，販者坐誅。
縮圖|冰毒之結構式
平成

**平成**，日本明仁天皇之年號。公元一九八九年一月八日，終於公元二〇一九年四月三十日，凡三十一載。

## 出典
小渕内閣官房長官之自述與内閣總理大臣談話告引自《史記‧五帝本紀‧帝舜》載曰「內**平**外**成**」，并《尚書‧大禹謨》曰「地**平**天**成**」。

## 大事
* 元年正月七日：昭和天皇崩，太子明仁嗣，改元平成。
* 三年二月廿三日：立浩宮德仁為太子。
* 二十三年三月十一日，未時，宮城縣東南東約百三十公里海，忽有地震，劇甚，引高十尺之海嘯襲陸，岩手、宮城、福島、茨城、千葉等五縣均被災。
昭和

**昭和**（しょうわ）乃日本昭和天皇之年號，故所用也。改元平成而後廢之。

## 出典
「**昭和**」出自《尚書·堯典》之「百姓**昭**明，協**和**萬邦。」
周僖王

**周僖王**，姬姓，諱胡齊，周之第十六王，東周第四王，莊王之子也。《史記》作「釐王」，《春秋左氏傳》作「僖王」。父周莊王崩，**僖王胡齊**立。僖王三年，齊桓公始霸。

五年，僖王崩，子周惠王閬立。

分類:周本紀
麥角二乙醯胺

**麥角二乙醯胺**者，化學式曰C20H25N3O。毒品也，俗稱LSD。色透明，液狀。已知諸致幻劑，是為至強效者。故列國立律而禁之。

亦可以為化學武器，與畢茲同屬失能性毒劑之類。
縮圖|麥角二乙胺之構
氯胺酮

**氯胺酮**者，俗稱k粉。藥也，作麻醉，亦可濫用成毒品。色白，粉狀。私販者於中國可誅之。
大正 (年號)

**大正**（たいしょう）乃日本大正天皇之年號，典據《易経》【臨卦】︰「大亨以正，天之道也」。改元昭和乃廢。
大麻

縮圖|大麻
**大麻**者，或稱線麻、白麻，古稱**麻**、**漢麻**、**枲**、**苴**，大麻科大麻屬。系可成衣，子能果腹，子入藥稱火麻仁。食其株能致幻，咸認為毒品，列國立律以禁之。近年以其對治頑疾，網開一面。荷蘭、比利時、加拿大、捷克、朝鮮、烏拉圭、以色列，美國數州開禁矣。
嗎啡

**嗎啡**，多取自罌粟稈，止痛藥也，易濫為毒品。色黃，狀粉，多用易癮。中國私販可處死刑。
美沙酮

**美沙酮**者，止痛藥也。色紅，液狀，可成癮。故列國亦視之毒品，立律禁私販之。販之者於中國可誅之。
齊孝昭帝

孝昭皇帝演，字延安，神武皇帝第六子，文宣皇帝之母弟也。北齊皇帝。及文宣崩，帝居禁中護喪事，幼主即位，乃即朝班。

十一月崩於晉陽宮，時年二十七。大寧元年閏十二月癸卯，梓宮還鄴，上諡曰孝昭皇帝。庚午，葬於文靖陵。
分類:北齊本紀
梁簡文帝

**梁太宗簡文皇帝**諱**綱**，字**世纘**，小字六通，高祖第三子，昭明太子母弟也。南梁皇帝。太清三年五月丙辰，高祖崩。辛巳，卽皇帝位。

二年冬十月壬寅，帝旣醉寢，王偉、彭儁進土囊，王修纂坐其上，於是太宗崩於永福省，時年四十九。賊偽諡曰明皇帝，廟稱高宗。明年，三月己丑，王僧辯率前百官奉梓宮升朝堂，世祖追崇為簡文皇帝，廟曰太宗。四月乙丑，葬莊陵。

分類:南梁本紀
宋孝武帝

**世祖孝武皇帝**諱**駿**，字**休龍**，小字**道民**，文帝第三子也。劉宋皇帝。元嘉七年秋八月庚午生。己巳，即皇帝位。大赦天下。

庚申，帝崩於玉燭殿，時年三十五。秋七月丙午，葬丹陽秣陵縣巖山景寧陵。
分類:劉宋本紀
雹

**雹**，雨冰也，常仲夏伴雷雨。陽氣在雨，溫暖如陽，隂氣薄之，不相入，搏而爲雹。故《春秋》穀梁傳曰：雹者，隂脅陽之象也。
## 述
隂包陽爲雹。申豐以爲古者藏冰固隂，沍寒而無雹，蓋陽無所洩，雹之所以生也。雹形似今半珠，其粒皆三出。雪六出成華，雹三出成實，雹冰之餘，造化權輿。曰：雹者，雨之冰也。又曰：北方之氣，雲雨雹霰雪。
*宋紹興十七年，臨安雨雹，太學屋瓦皆碎。學宮諱言雹，遂稱**硬雨**。
分類:氣象
羅賈瓦

**羅賈瓦**者，北敘利亞之邦也。其存也不為寰宇所認。方敘利亞內戰時，其國得自主。行公社民政。
昭明太子

**昭明太子**諱**統**字**德施**，小字**維摩**。梁武帝長子也。母貴嬪丁氏。南齊時生於襄陽。天監元年十一月，立爲太子。中大通三年。太子薨。年三十一。武帝加謚曰昭明。太子性仁孝，頗能文，儒佛兼通。集古今嘉文為《文選》，顯於後世。五子，第三子詧據江陵自立。是為梁宣帝。宣帝即位，追太子為**高宗昭明皇帝**。入唐，子孫皆列顯貴，蘭陵蕭氏，多出太子之裔。

## 據
*《梁書》卷八
*《南史》卷五十三
齊幼主

幼主名恒，帝之長子也。北齊末代皇帝。武平元年六月生於鄴。其年十月，立為皇太子。

卽皇帝位，時八歲，改元為承光元年，大赦，。周師漸逼，癸未，幼主又自鄴東走。幼主禪位於大丞相、任城王湝，令侍中斛律孝卿送禪文及璽紱於瀛州，孝卿乃以之歸周。又為任城王詔，尊太上皇為無上皇，幼主為守國天王。留太皇太后濟州，遣高阿那肱留守。太上皇並皇后攜幼主走青州，韓長鸞、鄧顒等數十人從。太上皇旣至青州，卽為入陳之計。而高阿那肱召周軍，約生致齊主，而屢使人告言，賊軍在遠，已令人燒斷橋路。太上所以停緩。周軍奄至青州，太上窘急，將遜於陳，置金囊於鞍後，與長鸞、淑妃等十數騎至青州南鄧村，為周將尉遲綱所獲。送鄴，封帝溫國公。至建德七年，誣與宜州刺史穆提婆謀反，及延宗等數十人無少長咸賜死，神武子孫所存者一二而已。葬長安北原洪瀆川。
分類:北齊本紀
周悼王

**周悼王**，姬姓，諱**猛**，周之第二十五王，東周第十三王，景王之子也。

周景王二十年，景王愛子朝，欲立之，會崩，子匄之黨與爭立，國人立長子猛為王，子朝攻殺猛。猛為悼王。
周襄王

**周襄王**，姬姓，諱**鄭**，周之第十八王，東周第六王，惠王之子也。

二十五年，周惠王崩，子襄王鄭立。襄王母蚤死，後母曰惠后。惠后生叔帶，有寵於惠王，襄王畏之。三年，叔帶與戎、翟謀伐襄王，襄王欲誅叔帶，叔帶奔齊。齊桓公使管仲平戎于周，使隰朋平戎于晉。九年，齊桓公卒。十二年，叔帶復歸于周。三十二年，襄王崩。
江陵縣

**江陵**，古楚之地也，其地臨江，周無高山，或有陵阜而名之。

楚莊王元年，楚始置國都於郢境，歷二十代四百一十一年。秦昭襄王二十九年，秦將白起析郢，始置江陵縣。及明，江陵隸湖廣左右布政使司。康熙六年，湖廣左右布政使司一分為二，改湖北布政使司和湖南布政使司。江陵隸荊州府。及中華人民共和國立，为荆州地區行政公署之治。一九九四年，承國務院許可，江陵縣同荆州地區、沙市市併之，始置荆沙市。一九九六年十二月，更名荆州市，原江陵縣一分為三，江陵區人民政府治郝穴鎮。一九八八年七月，江陵撤區置縣，恢复縣治。
## 它典
*江陵縣政府 
分類:荊州市區劃
管仲

**管仲**，**姬**姓，**管**氏，名**夷吾**，字**仲**，諡曰**敬**，春秋時法者，潁上人，周穆王之後也。

## 傳

齊釐公八年生，管仲之先為姬姓後，與周同宗也。仲之父莊，齊之大夫，後家中衰，至仲時已貧。嘗與鮑叔牙同賈而敗，而賈者時為之賤也。其嘗遊諸地，見諸人，而積之廣也。嘗為兵而逃之，幾欲為官，然皆無成。

三十三年，釐公薨，留子三，太子諸兒、公子糾與公子小白。太子諸兒立，是為襄公。時，管仲與鮑叔分佐公子糾與公子小白。既而，襄公與其妹文姜秘通，醉殺魯桓公。文姜者，桓公之妻也。此，管仲知齊必亂。公子糾之母，魯君女，故夷吾與召忽則保公子糾奔魯以避之。

襄公十二年，齊內亂，兩公子皆在亡，聞之，皆欲圖歸，以奪君之位。魯莊公聞齊無君，亦急，即以師送公子糾，後見公子小白先發還。管仲乃請先，率三十乘至莒邀公子小白。諸人過即墨方三十里，正遇公子小白之大車。管仲俟公子馬近，則操矢當射之，中之，公子遂倒。管仲謂公子已死，遂率眾歸。實公子未死，中其帶鉤也，而公子則以舌偽之。以此，公子與鮑叔益警，乃速至齊也。公子使鮑叔先入以說之，齊正卿高氏、國氏皆從護立小白，公子小白乃入，而立，此即桓公也。

桓公元年，桓公新立，急得有才者以輔之，故欲以鮑叔為齊相。而鮑叔以其才不如管仲者，欲使齊霸，須用管仲也。

管仲與公子糾皆以小白死，更無人與之爭立，亦不遽行。六日至齊。方至齊，不意齊已有君，新君乃小白。魯莊公聞齊有新君，怒甚，即以兵攻齊，欲以甲戈而奪君。戰於乾時，管仲言當以小白未定而速攻，莊公曰：「若如汝所料，小白已射之。」遂不聽管仲之言，果遇伏，師敗績，公子糾與管仲隨公北歸魯。齊兵乘勝，入魯境也。桓公遺書與魯公，使魯殺公子糾，納夷吾與召忽。不然齊將攻魯。魯莊公聞之與大夫施伯計，施伯謂齊欲得管仲者，非殺之，所以用之為政也。以管仲之器世間少有，其為政者國必強霸也。若管仲用於齊，則為魯之患也。故施伯欲殺之，將其屍還於齊。而鮑叔牙以計謂桓公恨管仲，必欲殺之。且魯公新敗，聞齊兵壓境，甚懼，故不從施伯之言。為齊所迫，遂殺公子糾，並將管仲、召忽擒之，將二人送齊公，以期退之。

管仲知是鮑叔之謀，遂令押者馳赴齊。至齊，經鮑叔之言，桓公擇吉日，以至大禮，親迎管仲，以謂管仲之重。又使天下之人皆知公之賢達也。桓公迎仲，聊三日，以投機，齋戒三日，遂拜相，並稱管仲為「**仲父**」也。

桓公得管仲，先攻譚，滅之；又與宋、陳、蔡、鄭等盟之，又滅遂，威服魯，遂為五霸之首。

及後北伐山戎，又與楚盟，復會葵丘，齊遂昌。此皆管仲之功也。

四十一年，薨。管仲將死，桓公問何可代相，管仲遂薦公孫隰朋，又請公遠開方、豎刁、易牙三人。後，公孫隰朋、鮑叔牙為相，皆從管仲之制。管仲之後皆拜大夫，遂為世家。

## 著作
今有《管子》存於世。

## 引據
*《史記·齊太公世家》
*《史記·管晏列傳》
*《管子》
隰朋

**隰朋**，齊大夫。齊前莊公子公子廖之孫也。

齊桓公三十五年，隰朋帥齊師會秦師，納晉惠公。次年四月夏，周公忌父、王子黨會齊隰朋立晉侯。三十八年，齊桓公使管仲平戎于周王，使隰朋平戎于晉。四十一年，管仲卒；同年十月，隰朋亦卒。

## 據
雪

右|縮圖|雪
**雪**，本作**䨮**，凝雨也。隂凝爲雪，綏也。水下遇寒氣而凝，綏綏然下也。

## 述
雪六出而成華，言凡草木華五出，雪華獨六出，隂之成數也。

分類:氣象
分類:基礎之文
分類:水
霙

**霙**，雨雪雜下之謂也。

## 辨名

《禮記·月令》載曰：「仲冬行秋令，則天時雨汁。」漢儒鄭玄註云：「雨汁，雨雪雜下也。」即霙也。

## 形成

其成也，高天之雪，隕而未及地，經暖氣而半融，然寒意未盡，故凝雪與融雨相伴而降，是為霙矣。

## 據


分類:氣象
周平王

**周平王**，**姬**姓，諱**宜臼**，一作**宜咎**，周幽王之子，母申后，東周首王。

周幽王以虢石父為卿，用事，國人皆怨。石父為人佞巧善諛好利，王用之。又廢申后，去太子也。申侯怒，與繒、西夷犬戎攻幽王。幽王舉烽火徵兵，兵莫至。遂殺幽王驪山下，虜褒姒，盡取周賂而去。於是諸侯乃即申侯而共立故幽王太子宜臼，是為平王，以奉周祀。

平王立，東遷於洛邑，辟戎寇。平王之時，周室衰微，五十一年，平王崩。
李先念

縮圖
**李先念**者，中華人民共和國主席也。誕於宣統元年，一九二七年入中國共產黨。抗戰時，任新四軍第五師師長之職。第二次國共內戰時，與劉伯承、鄧小平晉冀魯豫部隊入中原。一九八三年任中華人民共和國國家主席，一九八八年卸任。一九九二年薨。
今上天皇

居當世日皇之位者、其邦人謂之曰**今上天皇**。
今上天皇德仁、年號曰令和。

分類:天皇本紀
搖頭丸

**搖頭丸**者，毒品也。片狀，多掺有冰毒、亞甲二氧甲基苯丙胺。故列國立律以禁之。鬻之者於中國可誅之。
止痛藥

**止痛藥**者，能抑痛之藥也。如嗎啡、美沙酮之類。易成癮。故多為處方藥。禁私販之。販之者可論罪也。
魔法禁書目錄

《**魔法禁書目錄**》，鎌池和馬撰，為日本小說，行文淺白，利於暢閱。書中附圖，為灰村清孝所畫。日文版已刊三十六卷。有外傳《科學超電磁砲》、《科學一方通行》。

## 人物
上條當麻（聲：阿部敦）

茵蒂克絲（聲：井口裕香）

御坂美琴（聲：佐藤利奈）

一方通行（聲：岡本信彥）

濱面仕上（聲：日野聰）
松本市

**松本**者，日本長野縣之市也。

## 沿革
明治四十年，東筑摩郡松本町爲松本市。

大正十四年，倂東筑摩郡松本村。

昭和十八年，倂東筑摩郡中山村之一部。
昭和廿九年，倂東筑摩郡：島內村、中山村、島立村、新村、和田村、神林村、笹賀村、芳川村、壽村、岡田村、入山邊村、里山邊村、今井村。
昭和卅五年，倂鹽尻市之一部。
昭和卅六年，倂鹽尻市之一部。
昭和四十九年，倂東筑摩郡本鄕村。
昭和五十八年，倂鹽尻市之一部。

平成十七年，倂東筑摩郡四賀村、南安曇郡：安曇村、奈川村、梓川村。
平成廿二年，倂東筑摩郡波田町。

## 據

## 它典
* 松本市政府

分類:中部地方區劃
石投子之歌

**石投子之歌**者，琉歌也，琉球國第二尚氏王統尚亨所作。

## 解

石なぐの 石の大石(うふし) なるまでも うかきぶせみしょり 我御主がなし


石投子，戲也。石投子之歌，實琉球之國歌。琉歌所歌，曰「國祚王統長久，至小石長成大岩」，此乃君主治世之讃。然此歌實與古今和歌集之君之代類同。君之代所歌，「我が君は千代に八千代にさざれ石の巌となりて苔のむすまで」。

## 據

*渡久地政宰『日本文学から見た琉歌概論』（武蔵野書院、一九七二年）
*阿波根朝松『集成琉歌新釈』（沖縄タイムス社、一九七六年）
*島袋盛敏・翁長俊郎『標音・評釈 琉歌全集』第5版（武蔵野書院、一九九五年） ISBN 4-8386-0026-7
姬路市

**姬路市**處日本兵庫縣。

## 地理
東谷山在焉。

凡五水系。庄內川水系：庄內川、矢田川、守山川、香流川、隅除川、天神川、新川、水場川、合瀨川、大山川、新地藏川、堀川、新堀川、八田川、長戶川、野添川。天白川水系：天白川、扇川、大高川、瀨木川、手越川、藤川、植田川、繁盛川。日光川水系：日光川、戶田川、福田川。山崎川水系：山崎川。境川水系：境川、逢妻川。他：東小川、藤之木川、荒子川、中川運河、大江川、鄕下川、愛知用水。

西靠龍野市、揖保郡太子町、宍粟市，北接神崎郡神河町，東伴神崎郡福崎町、神崎郡市川町、加西市、加古川市、高砂市。以瀨戶內海臨相生市、赤穗市、香川縣小豆郡小豆島町。

## 沿革
廿二年，立市。
明治四十五年，倂飾磨郡：國衙村之一部、市殿村之一部。

大正十四年，倂飾磨郡城北村。

昭和八年，倂飾磨郡水上村、神崎郡砥堀村。
十年，倂飾磨郡：城南村、高岡村。
十一年，倂飾磨郡：安室村、荒川村、手柄村。
廿一年，姬路市、飾磨市、飾磨郡：白濱町、廣畑町、揖保郡：網干町、大津村、勝原村、餘部村合、爲姬路市。
廿九年，倂飾磨郡：八木村、絲引村、曾左村、餘部村、揖保郡太市村。
卅二年，倂印南郡別所村、飾磨郡：四鄕村、御國野村、花田村。
卅三年，倂飾磨郡飾東村、神崎郡神南町、印南郡的形村。
卅四年，倂印南郡大鹽町。
四十二年，倂揖保郡林田町。

平成十八年，倂飾磨郡：家島町、夢前町、神崎郡香寺町、宍粟郡安富町。而飾磨郡、宍粟郡廢。

## 據

## 它典
* 姬路市政府

分類:近畿地方區劃
上越市

thumb|深綠域爲上越市所在
thumbnail|市旗
thumbnail|市章
**上越市**在日本新潟縣。

## 地理
北臨日本海。東至柏崎市、十日町市，南伴長野縣下水內郡榮村、同縣飯山市、妙高市，西接絲魚川市。

## 沿革
昭和四十六年，高田市、直江津市合，爲上越市。

平成十七年，倂東頸城郡：安塚町、浦川原村、大島村、牧村、中頸城郡：柿崎町、大潟町、頸城村、吉川町、中鄕村、板倉町、清里村、三和村、西頸城郡名立町。

## 地理
山凡三：春日山、金谷山、米山。

凡二水系。關川水系：關川、新堀川、保倉。柿崎川水系：柿崎川。

## 據

## 它典
* 上越市政府

分類:中部地方區劃
長岡市

**長岡市**在日本新潟縣。

## 地理
西臨日本海。北靠新潟市、西蒲原郡彌彥村、燕市、三條市、見附市，東至魚沼市，南伴小千谷市、十日町市，西接柏崎市、刈羽郡刈羽村、三島郡出雲崎町。

## 沿革
明治卅九年，古志郡長岡町爲長岡市。

大正十年，倂古志郡四郎丸村。

昭和廿三年，倂三島郡深才村之一部、古志郡山通村之一部。
廿五年，倂古志郡棲吉村。
廿六年，倂古志郡富曾龜村。
廿九年，倂古志郡：上川西村、宮內町、十日町村、山本村、黑條村、新組村、福戶村、下川西村、六日市村之一部、三島郡：深才村、日越村、王寺川村。
卅一年，倂古志郡山古志村之一部。
卅二年，倂三島郡關原町。
卅五年，倂三島郡：二和村、與板町之一部。

平成十七年，倂南蒲原郡中之島町、三島郡：越路町、三島町、古志郡山古志村、刈羽郡小國町。而古志郡廢。
十八年，倂櫔尾市、三島郡：寺泊町、與板町、和島村。
廿二年，倂北魚沼郡川口町。而北魚沼郡廢。

## 地理
山凡四：彌彥山、八石山、悠久山、守門嶽。

川凡八：信濃川、大河津分水、澀海川、柿川、栖吉川、太田川、刈谷田川、黑川。

## 據

## 它典
* 長岡市政府

分類:中部地方區劃
周烈王

**周烈王**，姬姓，諱**喜**，周之第三十四王，東周第二十二王，安王之子也。

周安王立二十六年，崩，子烈王喜立。十年，烈王崩。弟顯王扁立。
甲府市

**甲府市**屬日本山梨縣。縣府在焉。

## 沿革
明治廿二年，立市。

昭和十二年，倂西山梨郡：相川村、里垣村、中巨摩郡：國母村、貢川村。
十七年，倂西山梨郡：千塚村、大宮村。
廿四年，倂中巨摩郡池田村、西山梨郡住吉村之一部。
廿九年，倂西山梨郡：甲運村、能泉村、千代田村、山城村、住吉村、朝井村、玉諸村、中巨摩郡：大鎌田村、二川村、宮本村。而西山梨郡廢。

平成十八年，倂東八代郡中道町、西八代郡上九一色村之一部。

## 地理
山凡八：金峰山、黑富士、太刀岡山、彌三郎嶽、水森、帶那山、愛宕山、大藏經寺山。

川凡六：笛吹川、荒川、貢川、相川、濁川、蘆川。

東臨山梨市、笛吹市，南至南都留郡富士河口湖，西伴南巨摩郡身延町、西八代郡市川三鄕町、中央市、中巨摩郡昭和町、甲斐市、北杜市，北接長野縣南佐久郡川上村。

## 據

## 它典
* 甲府市政府

分類:中部地方區劃
東御市

**東御市**者，日本長野縣之市也。

## 沿革
平成十六年，小県郡東部町、北佐久郡北御牧村合而成。

## 據

## 它典
* 東御市政府

分類:中部地方區劃
周安王

**周安王**，姬姓，諱**驕**，周之第三十三王，東周第二十一王，威烈王之子也。

周威烈王二十四年，崩。子**安王驕**立。二十六年，崩，諡**周元安王**、**周安王**，子喜繼。出于庚辰，終于乙巳。「元年庚辰。九年，晉烈公卒，子桓公立。十年己丑。 十五年，魏文侯卒。大風，晝昏。晉太子喜出奔。十六年，封公子緩。 二十一年，韓滅鄭，哀侯入于鄭。二十三年，於越遷于吳。二十六年，王陟。魏城洛陽及安邑、王垣。七月，於越太子諸咎弒其君翳。十月，越人殺諸咎越滑，吳人立孚錯枝為君。」「安王立二十六年，崩，子烈王喜立。烈王二年，周太史儋見秦獻公曰：『始周與秦國合而別，別五百載復合，合十七歲而霸王者出焉。』」「太公封於齊，至周安王二十三年，始為田氏所滅。召公封於燕，後周而滅。」「三。王子定奔晉。」「二十四年，崩，子安王驕立。是歲盜殺楚聲王。」
## 據
宇流麻市

thumb|青域為宇流麻市所在
thumbnail|市旗
thumbnail|市章
**宇流麻市**在日本沖繩縣。

## 沿革
平成十七年、具志川市、石川市、中頭郡：勝連町、與那城町合而成。

## 地理
西南面中城灣，東北臨金武灣。西接沖繩市，北至國頭郡恩納村，東伴國頭郡金武町。

## 據

## 它典
* 宇流麻市政府

分類:沖繩縣區劃
周威烈王

**周威烈王**，姬姓，諱**午**，周之第三十二王，東周第二十王，考王之子也。

周考王十五年，崩，子威烈王午立。

威烈王二十三年，命韓、魏、趙為諸侯。

二十四年，崩。子驕立，是為安王。
石垣市

**石垣市**者、在日本沖繩縣。尖閣諸島屬之。

## 沿革
昭和廿二年，八重山郡石垣町爲石垣市。
昭和卅九年，幷八重山郡大濱町。

## 據

## 它典
* 石垣市政府

分類:沖繩縣區劃
近江八幡市

**近江八幡市**在日本滋賀縣。

## 沿革
昭和廿九年，蒲生郡：八幡町、岡山村、金田村、桐原村、馬淵村合，而爲近江八幡市。
卅年，倂野洲郡北里村。
卅三年，倂蒲生郡武佐村。

平成廿二年，近江八幡市、蒲生郡安土町合，而爲近江八幡市。

## 地理
東靠東近江市，南臨蒲生郡龍王町，西至野洲市。

## 據

## 它典
* 近江八幡市政府

分類:近畿地方區劃
東近江市

**東近江市**處日本滋賀縣。

## 沿革
平成十七年、八日市市、神崎郡永源寺、神崎郡：五個莊町、愛東町、愛知郡湖東町合、而爲。

平成十八年、幷神崎郡能登川町、蒲生郡蒲生町。而神崎郡廢。

## 地理
北靠彥根市、愛知郡愛莊町、犬上郡多賀町，東臨三重縣員辨市、同縣三重郡菰野町，南至甲賀市、蒲生郡日野町，西伴蒲生郡龍王町、近江八幡市。

## 據

## 它典
* 東近江市政府

分類:近畿地方區劃
大津市

**大津市**屬日本滋賀縣。縣府在焉。

## 地理
東臨草津市、栗東市，南至甲賀市、京都府綴喜郡宇治田原町，西伴京都府京都市、同宇治市，北接高島市。

## 沿革
明治三十一年，滋賀郡大津町爲大津市。

昭和七年，倂滋賀郡滋賀村。
八年，大津市、滋賀郡：膳所町、石山町合、爲大津市。
廿六年，倂滋賀郡：坂本村、雄琴村、下阪本村、栗太郡：大石村、下田上村。
四十二年，倂滋賀郡堅田町、栗太郡瀨田町。

平成十八年，倂滋賀郡志賀町。而滋賀郡廢。

## 據

## 它典
* 大津市政府

分類:近畿地方區劃
奈良市

**奈良市**屬日本奈良縣。縣府在焉。方奈良時代，平城京在焉。

## 沿革
明治卅一年，添上郡奈良町爲奈良市。

大正十二年，倂添上郡佐保村。

昭和十四年，倂添上郡東市村之一部。
昭和十五年，倂生駒郡都跡村。
昭和廿六年，倂添上郡：大安寺村、東市村、生駒郡平城村。
昭和卅年，倂添上郡：辰市村、五谷村、帶解町、明治村、生駒郡：富雄町、伏見町。
昭和卅二年，倂添上郡：田原村、柳生村、大柳生村、東里村、狹川村。

平成十七年，倂山邊郡都祁村、添上郡月瀨村。而添上郡廢。

## 地理
市在縣北，南望盆地。市東在大和高原，其高三百米至六百米不等。闠闤之北，有丘陵，舊謂平城山，接京都府。奈良坂越平城山，以山城聞，古來要衝也。

川有四：佐保川、富雄川、大和川、木津川。

東臨三重縣伊賀市、山邊郡山添村、宇陀市，南至櫻井市、天理市、大和郡山市，西伴生駒市，北接京都府相樂郡精華町、同木津川市、同相樂郡笠置町、同相樂郡南山城村。

## 據

## 它典
* 奈良市政府

分類:近畿地方區劃
津市

**津市**屬日本三重縣。縣府在焉。

## 沿革

明治廿二年，立市。
四十二年，倂安濃郡：建部村、塔世村。

昭和九年，倂安濃郡新町。
十一年，倂安濃郡藤水村。
十四年，倂一志郡高茶屋村。
十八年，倂安濃郡：神戶村、安東村、櫛形村。
廿七年，倂一志郡雲出村。
廿九年，倂河藝郡：一身田町、白塚町、栗眞村、片田村。
四十八年，倂安藝郡豐里村。

平成十八年，津市、久居市、安藝郡：河藝町、藝濃町、美里村、安濃町、一志郡：香良洲町、一志町、白山町、美杉村合，爲津市。而安藝郡、一志郡廢。

## 地理
山凡十三：曰錫杖嶽、曰摺鉢山、曰笠取山、曰長谷山、曰矢頭山、曰尼嶽、曰三峰山、曰大洞山、曰倶留尊山、曰高須之峰、曰高所山、曰國見山、曰髯山。

河凡八：曰長野川、曰安濃川、曰岩田川、曰相川、曰名張川、曰田中川、曰中之川。

東臨伊勢灣，南至松阪市，西伴奈良縣宇陀郡御杖村、同縣同郡曾爾村、名張市、伊賀市，北接龜山市、鈴鹿市。

## 據

## 它典
* 津市政府

分類:近畿地方區劃
周考王

**周考王**，姬姓，諱**嵬**，周之第三十一王，東周第十九王，貞定王之子也。

周思王立五月，少弟嵬攻殺思王而自立，是為考王。考王十五年，崩。子午立，是為威烈王。
和歌山市

**和歌山市**，日本之市也，今為和歌山縣之治所。

## 地理
西介紀淡海峽臨兵庫縣洲本市，北至大阪府泉南郡岬町、同阪南市，東伴岩出市、紀之川市，南接海南市。

## 沿革
明治廿二年，和歌山區爲和歌山市。

昭和二年，倂海草郡：雑賀村、宮村。
昭和八年，倂海草郡：和歌浦町、鳴神村、中島村、岡町村、四箇鄕村、雑賀崎村、宮前村。
昭和十五年，倂海草郡：湊村、野崎村、三田村、紀三井寺町。
昭和十七年，倂海草郡：松江村、木本村、貴志村、楠見村。
昭和卅年，倂海草郡：西和佐村、岡崎村。
昭和卅一年，倂海草郡：西脇町、和佐村、安原村、西山東村、東山東村。
昭和卅三年，倂海草郡：有功村、直川村、川永村、加太町、那賀郡小倉村。
昭和卅四年，倂海草郡：山口村、紀伊村。

## 據

## 它典
* 和歌山市政府

分類:近畿地方區劃
周思王

**周思王**，姬姓，諱**叔**，周之第三十王，東周第十八王，貞定王之子也。

周哀王立三月，弟叔襲殺哀王而自立，是為**思王**。思王立五月，少弟嵬攻殺思王而自立。
一宮市

**一宮市**屬日本愛知縣。
## 地理
川凡三：木曾川、日光川、五條川。

東臨江南市、岩倉市，南伴北名古屋市、清須市、稻澤市，西接岐阜縣羽島市，北靠岐阜縣羽島郡笠松町、同羽島郡岐南町、同各務原市。
## 沿革
大正十年，中島郡一宮町爲一宮市。

昭和十五年，倂葉栗郡葉栗村、丹羽郡西成村。
卅年，倂丹羽郡丹陽村、葉栗郡：淺井町、北方村、中島郡：大和町、奧町、萩原町、千秋村、今伊勢町之一部。

平成十七年，倂尾西市、葉栗郡木曾川町。而葉栗郡廢。
## 據

## 它典
*一宮市政府

分類:中部地方區劃
東海市

**東海**，日本愛知縣之市也。

## 沿革
昭和四十四年，知多郡：橫須賀町、上野町合而成。

## 地理
西臨伊勢灣。北靠名古屋市，東伴大府市、知多郡東浦町，南接知多市。

## 據

## 它典
* 東海市政府

分類:中部地方區劃
愛西市

**愛西市**在日本愛知縣。

## 沿革
平成十七年、海部郡：佐屋町、立田村、八開村、佐織町合而成。

## 地理
東靠海部市、津島市，南臨海部郡蟹江町、彌富市，西伴三重縣桑名市、岐阜縣海津市，北接稻澤市。

## 據

## 它典
* 愛西市政府

分類:中部地方區劃
彌富市

**彌富市**在日本愛知縣。

## 沿革
平成十八年、海部郡彌富町倂同郡十四山村、而成彌富市。

## 地理
處濃尾平野西。名古屋市接其東，距二十公里，而可一望之。

南臨伊勢灣。西伴三重縣桑名郡木曾岬町、同桑名市，北接愛西市，東靠海部郡蟹江町、同郡飛島村。

## 據

## 它典
* 彌富市政府

分類:中部地方區劃
春日井市

**春日井市**屬日本愛知縣。

## 沿革
昭和十八年，東春日井郡：勝川町、鳥居松村、篠木村、鷹來村合、而成市。
昭和卅三年，倂東春日井郡：坂下町、高藏寺町。

## 地理
凡八山：高座山、彌勒山、道樹山、大谷山、高森山、北山、西高森山、内津峠。

東靠岐阜縣多治見市，南臨瀨戶市、名古屋市，西伴西春日井郡豐山町，北接小牧市、犬山市。

## 據

## 它典
* 春日井市政府

分類:中部地方區劃
周敬王

**周敬王**，姬姓，諱**匄**，周之第二十六王，東周第十四王，景王之子也。

周景王二十年，景王崩，悼王立，悼王旋崩，敬王立。敬王元年，晉人入敬王，子朝自立，敬王不得入，居澤。四年，晉率諸侯入敬王于周，子朝為臣，諸侯城周。十六年，子朝之徒復作亂，敬王奔于晉。十七年，晉定公遂入敬王于周。四十二年，敬王崩。
犬山市

**犬山**，日本愛知縣之市也。

## 沿革
昭和廿九年，丹羽郡：犬山町、城東村、羽黑村、樂田村、池野村合而成。

## 地理
東靠岐阜縣可兒市、同多治見市，南臨春日井市、小牧市，西伴丹羽郡大口町、同郡扶桑町，北接岐阜縣各務原市、同加茂郡坂祝町。

## 據

## 它典
* 犬山市政府

分類:中部地方區劃
岩倉市

**岩倉**，日本愛知縣之市也。

## 沿革
昭和四十六年，丹羽郡岩倉町爲岩倉市。

## 地理
東靠小牧市，南臨北名古屋市，西伴一宮市，北接江南市。

## 據

## 它典
* 岩倉市政府

分類:中部地方區劃
大府市

**大府**，日本愛知縣之市也。

## 沿革
昭和四十五年，知多郡大府町爲大府市。

## 地理
東靠刈谷市，南臨知多郡東浦町，西伴東海市，北接名古屋市、豐明市。

## 據

## 它典
* 大府市政府

分類:中部地方區劃
尾張旭市

**尾張旭**，日本愛知縣之市也。

## 沿革
昭和四十五年，改東春日井郡旭町號尾張旭市。而東春日井郡廢。

## 地理
東靠瀨戶市，南臨長久手市，西伴名古屋市。

## 據

## 它典
* 尾張旭市政府

分類:中部地方區劃
淸須市

**淸須市**屬日本愛知縣。

## 沿革
平成十七年，西春日井郡：新川町、西枇杷島町、清洲町合，而成市。
廿一年，倂西春日井郡春日町。

## 地理
川凡五：曰庄內川、曰新川、曰五條川、曰水場川、曰福田川。

東靠北名古屋市、名古屋市，西伴海部市、稻澤市，北接一宮市。

## 據

## 它典
* 淸須市政府

分類:中部地方區劃
江南市

**江南**，日本愛知縣之市也。

## 沿革
昭和廿九年，丹羽郡：古知野町、布袋町、葉栗郡：宮田町、草井村合而成。

## 地理
東靠丹羽郡扶桑町、同郡大口町，南臨小牧市、岩倉市，西伴一宮市，北接岐阜縣各務原市。

## 據

## 它典
* 江南市政府

分類:中部地方區劃
小牧市

**小牧市**屬日本愛知縣。

## 沿革
昭和三十年，東春日井郡：小牧町、味岡村、篠岡村合、而成市。
昭和卅八年，倂西春日井郡北里村之一部。

## 地理
南靠春日井市、西春日井郡豐山町、北名古屋市，西伴岩倉市，北接江南市、丹羽郡大口町、犬山市。

## 據

## 它典
* 小牧市政府

分類:中部地方區劃
瀨戶市

**瀨戶市**屬日本愛知縣。

## 沿革
昭和四年，東春日井郡瀨戶町爲瀨戶市。
昭和廿六年，倂東春日井郡水野村。
昭和卅年，倂愛知郡幡山村。
昭和卅四年，倂東春日井郡品野町。

## 地理
東靠豐田市，南臨長久手市，西伴尾張旭市、名古屋市、春日井市，北接岐阜縣多治見市、同土岐市。

## 據

## 它典
* 瀨戶市政府

分類:中部地方區劃
海部市

**海部市**者，日本愛知縣之市也。

## 沿革
平成廿二年，海部郡：甚目寺町、美和町、七寶町合而成。

## 地理
東靠清須市，南臨名古屋市、海部郡大治町、同郡蟹江町，西伴津島市、愛西市，北接稻澤市。

## 據

## 它典
* 海部市政府

分類:中部地方區劃
稻澤市

**稻澤市**屬日本愛知縣。

## 沿革
昭和卅三年，中島郡稻澤町爲稻澤市。

平成十七年，倂中島郡：平和町、祖父江町。而中島郡廢。

## 地理
東靠清須市，南臨海部市、愛西市，西伴岐阜縣海津市、同羽島市，北接一宮市。

## 據

## 它典
* 稻澤市政府

分類:中部地方區劃
知多市

**知多**，日本愛知縣之市也。

## 沿革
昭和四十五年，知多郡知多町爲知多市。

## 地理
西臨伊勢灣。北靠東海市，東伴知多郡東浦町、同郡阿久比町，南接常滑市。

## 據

## 它典
* 知多市政府

分類:中部地方區劃
津島市

**津島市**屬日本愛知縣。

## 沿革
昭和廿二年，海部郡津島町爲津島市。
昭和卅年，倂海部郡神守村。
昭和卅一年，倂海部郡永和村之一部。

## 地理
處濃尾平野西。名古屋市接其東南，距十六公里，而可一望之。

東靠海部市、海部郡蟹江町，西伴愛西市。

## 據

## 它典
* 津島市政府

分類:中部地方區劃
常滑市

**常滑市**屬日本愛知縣。

## 沿革
昭和廿九年，知多郡：常滑町、鬼崎町、西浦町、大野町、三和村合、而成市。
昭和卅二年，倂知多郡小鈴谷町之一部。

## 地理
西臨伊勢灣。北靠知多市，東伴知多郡阿久比町、半田市、知多郡武豐町，南接知多郡美濱町。

## 據

## 它典
* 常滑市政府

分類:中部地方區劃
豐明市

**豐明**，日本愛知縣之市也。

## 沿革
昭和四十七年，愛知郡豐明町爲豐明市。

## 地理
東靠刈谷市，南臨大府市，西伴名古屋市，北接愛知郡東鄕町。

## 據

## 它典
* 豐明市政府

分類:中部地方區劃
長久手市

**長久手**，日本愛知縣之市也。

## 沿革
平成廿四年一月四日，愛知郡長久手町爲長久手市。

## 地理
東靠豐田市，南臨日進市，西伴名古屋市，北接尾張旭市、瀨戶市。

## 據

## 它典
* 長久手市政府

分類:中部地方區劃
日進市

**日進**，日本愛知縣之市也。

## 沿革
平成六年，愛知郡日進町爲日進市。

## 地理
東靠豐田市、三好市，南臨愛知郡東鄕町，西伴名古屋市，北接長久手市。

## 據

## 它典
* 日進市政府

分類:中部地方區劃
半田市

**半田市**者，日本愛知縣之市也。

## 沿革
昭和十二年，知多郡：半田町、成岩町、龜崎町合而成。

## 地理
東臨三河灣。南靠知多郡美濱町，西伴常滑市，北接知多郡阿久比町、同郡東浦町。

## 據

## 它典
* 半田市政府 

分類:中部地方區劃
岡崎市

**岡崎市**屬日本愛知縣。

## 沿革
大正五年，額田郡郡岡崎爲岡崎市。

昭和三年，倂額田郡：岡崎村、美合村、男川村、常磐村之一部。
昭和卅年，倂額田郡：岩津町、福岡町、本宿村、山中村、藤川村、龍谷村、河合村、常磐村、矢作町。

平成十八年，倂額田郡額田町。

## 地理
東靠新城市，南臨豐川市、蒲郡市、額田郡幸田町、西尾市，西伴安城市，北接豐田市。

## 據

## 它典
* 岡崎市政府 

分類:中部地方區劃
高濱市

**高濱**，日本愛知縣之市也。

## 沿革
昭和四十五年，碧海郡高濱町爲高濱市。而碧海郡廢。

## 地理
西臨三河灣。東靠安城市，南碧南市，西伴半田市、知多郡東浦町，北接刈谷市。

## 據

## 它典
* 高濱市政府

分類:中部地方區劃
安城市

thumb|深綠域爲安城市所在
thumbnail|市旗
thumbnail|市章
**安城市**屬日本愛知縣。

## 沿革
昭和廿七年，碧海郡安城町爲安城市。
昭和卅年，倂碧海郡：明治村之一部、依佐美村之一部。
昭和卅五年，倂岡崎市之一部。
昭和四十二年，倂碧海郡櫻井町。

## 地理
東靠岡崎市，南臨西尾市、碧南市，西伴高濱市、刈谷市，北接知立市、豐田市。

## 據

## 它典
* 安城市政府

分類:中部地方區劃
刈谷市

**刈谷市**屬日本愛知縣也。

## 沿革
昭和廿五年，碧海郡刈谷町爲刈谷市。
昭和卅年，倂碧海郡：依佐美村之一部、富士松村。

## 地理
南臨三河灣。東靠豐田市、知立市、安城市，南鄰高濱市，西伴知多郡東浦町、大府市、豐明市，北接愛知郡東鄕町、三好市。

## 據

## 它典
* 刈谷市政府

分類:中部地方區劃
碧南市

**碧南市**者，日本愛知縣之市也。

## 沿革
昭和廿三年，碧海郡：大濱町、新川町、棚尾町、旭村合而成。

## 地理
西臨三河湾。東靠西尾市，西伴知多郡武豐町、半田市，北接高濱市、安城市。

## 據

## 它典
* 碧南市政府

分類:中部地方區劃
三好市 (愛知縣)

thumb|赤域爲三好市所在
thumbnail|市旗
thumbnail|市章
**三好**，日本愛知縣之市也。

## 沿革
平成廿二年，改西加茂郡三好町號三好市。而西加茂郡廢。

## 地理
東靠豐田市，南臨刈谷市，西伴愛知郡東鄕町、日進市。

## 據

## 它典
* 三好市政府

分類:中部地方區劃
周哀王

**周哀王**，姬姓，諱**去疾**，周之第二十九王，東周第十七王，貞定王之子也。

周貞定王二十八年，貞定王崩，長子去疾立，是為哀王。哀王立三月，弟叔襲殺哀王而自立。
周定王

**周定王**，姬姓，諱**瑜**，周之第二十一王，東周第九王，頃王之子也。匡王六年，匡王崩，弟定王瑜代立。定王元年，楚莊王伐陸渾之戎，次於洛，使人問九鼎之重輕。王使王孫滿應設以辭，楚兵乃去。定王二年，楚若敖氏之亂。定王八年，陳夏徵舒殺靈公。定王十年，晉楚邲之戰。定王十四年，晉士會滅赤翟。定王十六年，楚莊王薨。定王十八年，晉齊鞌之戰。定王二十一年，定王崩，子簡王夷代立。
## 據
*司馬遷《史記》
豐橋市

**豐橋市**屬日本愛知縣。

## 沿革
明治卅九年，渥美郡豐橋町爲豐橋市。

昭和七年，倂寶飯郡下地町、渥美郡：高師村、牟呂吉田村、八名郡：下川村、石卷村之一部。
昭和卅年，倂寶飯郡前芝村、渥美郡：二川町、高豐村、老津村、八名郡：石卷村、雙和村之一部、杉山村之一部。

## 地理
南到遠州灘，西臨三河灣。東靠靜岡縣濱松市、同湖西市，西鄰田原市，北接豐川市、新城市。

## 據

## 它典
* 豐橋市政府

分類:中部地方區劃
周元王

**周元王**，姬姓，諱**仁**，周之第二十七王，東周第十五王，敬王之子也。

周敬王四十四年，敬王崩，子元王仁立。元王八年，崩，子貞定王介立。
知立市

**知立**，日本愛知縣之市也。

## 沿革
昭和四十五年，碧海郡知立町爲知立市。而碧海郡廢。

## 地理
南臨安城市，西伴刈谷市，北接豐田市。

## 據

## 它典
* 知立市政府

分類:中部地方區劃
西尾市

**西尾市**屬日本愛知縣。南臨三河灣。

## 沿革
昭和廿八年，幡豆郡西尾町倂同郡平坂町之一部、而爲西尾市。
昭和廿九年，倂幡豆郡：平坂町、寺津町、福地村、室場村。
昭和卅年，倂幡豆郡三和村、碧海郡明治村之一部。

平成廿三年，倂幡豆郡：一色町、吉良町、幡豆町。而幡豆郡廢。

## 地理
南臨三河灣。西靠碧南市，北伴安城市、岡崎市，東接額田郡幸田町、蒲郡市。

## 據

## 它典
* 西尾市政府

分類:中部地方區劃
豐川市

**豐川市**屬日本愛知縣。

## 沿革
昭和十八年，寶飯郡：豐川町、牛久保町、八幡村、國府町合、而成市。
昭和卅年，倂八名郡三上村。
昭和卅四年，倂寶飯郡御油町。

平成十八年，倂寶飯郡一宮町。
平成廿年，倂寶飯郡：音羽町、御津町。
平成廿二年，倂寶飯郡小坂井町。而寶飯郡廢。

## 地理
東南臨三河灣。西靠蒲郡市，北伴岡崎市，東接新城市，南鄰豐橋市。

## 據

## 它典
* 豐川市政府

分類:中部地方區劃
蒲郡市

**蒲郡市**屬日本愛知縣。

## 沿革
昭和廿九年，寶飯郡：蒲郡町、三谷町、鹽津村合、而成市。
昭和卅年，倂宝飯郡大塚村之一部。
昭和卅七年，倂寶飯郡形原町。
昭和卅八年，倂寶飯郡西浦町。

## 地理
南臨三河灣。西靠西尾市，北伴額田郡幸田町、岡崎市，東接豐川市。

## 據

## 它典
* 蒲郡市政府

分類:中部地方區劃
田原市

**田原市**屬日本愛知縣。

## 沿革
平成十五年，渥美郡田原町倂同郡赤羽根町、而爲田原市。
平成十七年，倂渥美郡渥美町。而渥美郡廢。

## 地理
三面環海。東接豐橋市。

## 據

## 它典
* 田原市政府

分類:中部地方區劃
新城市

**新城市**屬日本愛知縣。

## 沿革
昭和卅三年，南設樂郡新城町爲新城市。

平成十七年，新城市、南設樂郡：鳳來町、作手村合、成新城市。而南設樂郡廢。

## 地理
東靠靜岡縣濱松市，南臨豐橋市、豐川市，西伴岡崎市、豐田市，北接北設樂郡設樂町、同郡東榮町。

## 據

## 它典
* 新城市政府 

分類:中部地方區劃
岐阜市

**岐阜市**屬日本岐阜縣。縣府在焉。

## 沿革
明治廿二年，立市。
卅六年，倂稻葉郡上加納村。

昭和六年，倂稻葉郡：本莊村、日野村。
七年，倂稻葉郡長良村。
九年，倂稻葉郡島村。
十年，倂稻葉郡：三里村、鷺山村。
十五年，倂稻葉郡：加納町、則武村、南長森村、北長森村、木田村、常磐村。
廿四年，倂山縣郡岩野田村。
廿五年，倂稻葉郡：黑野村、方縣村、茜部村、鶉村、市橋村、岩村、本巢郡：七鄕村、西鄕村。
卅年，倂稻葉郡：鏡島村、厚見村。
卅三年，倂稻葉郡：日置江村、芥見村。
卅四年，倂本巢郡合渡村。
卅六年，倂山縣郡三輪村。
卅八年，倂本巢郡網代村。

平成十八年，倂羽島郡柳津町。

## 地理
山凡五：曰金華山、曰百百峰、曰鷺山、曰御望山、曰權現山。

河凡十一：曰長良川、曰武儀川、曰津保川、曰伊自良川、曰鳥羽川、曰板屋川、曰荒田川、曰論田川、曰大江川、曰境川、曰天王川。

東臨關市，南至各務原市、羽島郡岐南町、羽島郡笠松町、羽島市，西伴大垣市、瑞穗市、本巢郡北方町、本巢市，北接山縣市。

## 據

## 它典
* 岐阜市政府

分類:中部地方區劃
周慎靚王

**周慎靚王**，姬姓，諱**定**，周之第三十六王，東周第二十四王，顯王之子也。

周顯王四十八年，顯王崩，子慎靚王定立。慎靚王立六年，崩。子赧王延立。
中津川市

thumb|深綠域爲中津川市所在
thumbnail|市旗
thumbnail|市章
**中津川市**屬日本岐阜縣。

## 沿革
昭和廿七年，惠那郡中津川町爲中津川市。
廿九年，倂惠那郡坂本村。
卅一年，倂惠那郡落合村。
卅二年，倂惠那郡阿木村。
卅三年，倂長野縣西筑摩郡神坂村。
卅三年，割市之一部於惠那郡福岡町。

平成十七年，倂惠那郡：坂下町、川上村、加子母村、付知町、福岡町、蛭川村、長野縣木曾郡山口村。而惠那郡廢。

## 地理
東靠長野縣木曾郡王瀧村、同縣同郡大桑村、同縣同郡南木曾町、同縣下伊那郡阿智村，南臨長野縣下伊那郡平谷村、惠那市，西伴加茂郡白川町、同郡東白川村、下呂市。

## 據

## 它典
* 中津川市政府

分類:中部地方區劃
周顯王

**周顯王**，姬姓，諱**扁**，周之第三十五王，東周第二十三王，安王之子也。

周烈王十年，烈王崩，弟扁立，是為顯王。四十八年，顯王崩。子慎靚王定立。
鹿兒島市

**鹿兒島市**屬日本鹿兒島縣。縣府在焉。

## 沿革
明治廿二年，立市。
四十四年，倂鹿兒島郡：伊敷村之一部、西武田村之一部。割市之一部於鹿兒島郡西武田村。

大正九年，倂鹿兒島伊敷村之一部。

昭和九年，倂鹿兒島郡：吉野村、中郡宇村、西武田村。
廿五年，倂鹿兒島郡：伊敷村、東櫻島村。
四十二年，鹿兒島市、谷山市合，而爲鹿兒島市。

平成十六年，倂鹿兒島郡：吉田町、櫻島町、日置郡：松元町、郡山町、揖宿郡喜入町。

## 地理
山凡九 ： 城山、多賀山、櫻島、八重山、花尾山、上宮嶽、三重嶽、三方塚山、雄嶽。

川凡九 ： 甲突川、稻荷川、脇田川、新川、清瀧川、永田川、神之川、川田川、思川。

臨鹿兒島灣。東靠垂水市，南隣指宿市，西伴南九州市、南薩摩市、日置市，北接薩摩川內市、姶良市。

## 據

## 它典
* 鹿兒島市政府

分類:九州地方區劃‎
宮崎市

thumb|深綠域爲宮崎市所在
thumbnail|市旗
thumbnail|市章
**宮崎市**屬日本宮崎縣。縣府在焉。

## 沿革
大正十三年，宮崎郡：宮崎町、大淀町、大宮町合，而爲宮崎市。

昭和三年，倂宮崎郡檍村。
十八年，倂宮崎郡赤江町。
廿六年，倂宮崎郡：瓜生野村、木花村、青島村、東諸縣郡倉岡村。
卅二年，倂宮崎郡住吉村。
卅八年，倂宮崎郡生目村。

平成十八年，倂宮崎郡：田野町、佐土原町、東諸縣郡高岡町。
廿二年，倂宮崎郡清武町。而宮崎郡廢。

## 地理
山凡三：曰雙石山、曰椿山、曰鰐塚山。

河凡二：曰大淀川、曰清武川、曰加江田川、曰一瀨川。

東臨太平洋，南至日南市，西伴北諸縣郡三股町、都城市、小林市、東諸縣郡綾町、東諸縣郡國富町、西都市，北接兒湯郡新富町。

## 據

## 它典
* 宮崎市政府

分類:九州地方區劃‎
長崎市

**長崎市**屬日本長崎縣。縣府在焉。

## 地理
東臨大村灣、西接東海。東至諫早市，北伴西海市、西彼杵郡時津町、西彼杵郡長與町。

## 沿革
明治廿二年，長崎區爲長崎市。
卅一年，倂西彼杵郡：上長崎村之一部、下長崎村、戶町村之一部、淵村之一部、浦上山里村之一部。

大正九年，倂西彼杵郡：上長崎村、浦上山里村。

昭和十三年，倂西彼杵郡：西浦上村、小倉村、土井首村、小榊村。
廿五年，倂西彼杵郡福田村之一部。
三十年，倂西彼杵郡：福田村、深堀村、日見村。
卅七年，倂西彼杵郡：茂木町、式見村。
卅八年，倂西彼杵郡東長崎町。
四十八年，倂西彼杵郡：三重村、時津町之一部。

平成十七年，倂西彼杵郡：香燒町、伊王島町、高島町、野母崎町、三和町、外海町。
十八年，倂西彼杵郡琴海町。

## 據

## 它典
* 長崎市政府

分類:九州地方區劃‎
佐賀市

**佐賀市**屬日本佐賀縣。縣府在焉。

## 地理
南介有明海臨杵島郡白石町，西至小城市、多久市、唐津市，北伴福岡縣絲島市、同福岡市，東接神埼市、福岡縣大川市、同柳川市。

## 沿革
明治廿二年，立市。

大正十一年，倂佐賀郡神野村。

昭和廿九年，倂佐賀郡：西與賀村、嘉瀨村、兵庫村、巨勢村、高木瀨村、北川副村、本庄村、鍋島村、金立村、久保泉村。
三十年，倂神埼郡蓮池町一部。

平成十七年，佐賀市、佐賀郡：大和町、富士町、諸富町、神埼郡三瀨村合，而爲佐賀市。
十九年，倂佐賀郡：川副町、東與賀町、久保田町。而佐賀郡廢。

## 據

## 它典
* 佐賀市政府

分類:九州地方區劃‎
松江市

**松江市**屬日本島根縣。縣府在焉。

## 地理
北臨日本海，東至鳥取縣境港市，南伴安來市、雲南市，西接出雲市。

## 沿革
明治廿二年，以島根郡之一部、意宇郡之一部立市。

昭和九年，倂八束郡津田村。
十四年，倂八束郡：川津村、朝酌村。
廿三年，倂八束郡法吉村。
廿五年，倂八束郡：乃木村、竹矢村。
廿六年，倂八束郡：忌部村、大庭村之一部。
廿八年，倂八束郡：持田村、生馬村。
三十年，倂八束郡：本庄村、古江村。
卅五年，倂八束郡：大野村、秋鹿村。

平成十七年，松江市、八束郡：鹿島町、島根町、美保關町、八雲村、玉湯町、宍道町、八束町合，而爲松江市。
廿三年，倂八束郡東出雲町。而八束郡廢。

## 據

## 它典
* 松江市政府 

分類:中國地方區劃‎
鳥取市

**鳥取市**屬日本鳥取縣。縣治所在，口十九萬有奇。

## 沿革
明治二十二年，以邑美郡之一部立市。

大正十二年，併岩美郡富桑村。

昭和七年，併岩美郡稻葉村。八年，併岩美郡：中之鄕村、美保村。十二年，併氣高郡賀露村。二十八年，併岩美郡：倉田村、面影村、氣高郡：湖山村、千代水村、松保村、大鄕村、末恒村、吉岡村、大正村、豐美村、明治村、東鄕村、美穗村、大和村、神戶村。三十年，併岩美郡米里村。三十八年，併岩美郡津之井村。

平成十六年，併岩美郡：國府町、福部村、氣高郡：氣高町、鹿野町、青谷町、八頭郡：河原町、用瀨町、佐治村。而氣高郡廢。

## 地文

市在鳥取平野，闠闤輻散無沮。面日本海。砂丘緣岸，鳥取沙丘也。山有二：久松山、毛無山。川有五：千代川、湖山川、袋川、河内川、日置川。池有三：湖山池、水尻池、多鯰池。

鳥取砂丘、白兔海岸，皆遊人所集。

北臨日本海，東至岩美郡岩美町、兵庫縣美方郡新溫泉町、八頭郡若櫻町、同郡八頭町，南伴八頭郡智頭町、岡山縣津山市、同苫田郡鏡野町，西接東伯郡三朝町、同郡湯梨濱町。

## 氣候
全境皆日本海側氣候。自春至秋，天朗氣清。及於歲寒，陰雲覆壓，豪雪深積，雨雨無算。

## 據

## 它典
* 鳥取市政府

分類:中國地方區劃‎
富山市

**富山市**屬日本富山縣。縣府在焉。富山縣中市村町，以市村町爲最大。

## 沿革
明治廿二年，立市。
卅四年，倂上新川郡奧田村之一部。
四十二年，倂上新川郡：奧田村之一部、堀川村之一部、山室村之一部、婦負郡：櫻谷村之一部、東吳羽村之一部。

大正六年，倂婦負郡櫻谷村之一部。
九年，倂婦負郡櫻谷村。
十五年，倂婦負郡東吳羽村。

昭和十年，倂上新川郡奧田村。
十二年，倂上新川郡山室村之一部。
十五年，倂上新川郡：新庄町、東岩瀨町、大廣田村、島村、豐田村、濱黑崎村、針原村、廣田村、婦負郡神明村。
十七年，倂上新川郡：堀川町、太田村、蜷川村、山室村。
卅五年，倂婦負郡和合町、上新川郡富南村。
四十年，倂婦負郡吳羽町。
四十一年，倂中新川郡水橋町。

平成十七年，富山市、上新川郡：大山町、大澤野町、婦負郡：婦中町、八尾町、山田村、細入村合，而爲富山市。而上新川郡、婦負郡廢。

## 地理
山凡十：水晶嶽、藥師嶽、野口五郎嶽、黑部五郎嶽、烏帽子嶽、赤牛嶽、三俁蓮華嶽、北之俁嶽、鷲羽嶽、白木峰。

川凡九：神通川、常願寺川、井田川、松川、鼬川、熊野川、白岩川、上市川、和田川。

北臨富山灣，東至滑川市、中新川郡上市町、中新川郡舟橋村、中新川郡立山町、長野縣大町市，南伴岐阜縣高山市、同飛驒市，西接南礪市、礪波市、射水市。

## 據

## 博覽
* 富山市政府

分類:中部地方區劃
金澤市

**金澤市**屬日本石川縣。縣府在焉。

## 地理
西臨日本海，北至河北郡內灘町、河北郡津幡町，東伴富山縣小矢部市、同南礪市，南接白山市、野野市市。

## 沿革
明治廿二年，改金澤區爲金澤市。

大正十四年，倂石川郡：野村、弓取村。

昭和十年，倂石川郡：富樫村、潟津村、米丸村、鞍月村、粟崎村、大野町。
十一年，倂石川郡：崎浦村、三馬村、河北郡小坂村。
十八年，倂石川郡：戶板村、金石町、大野村、二塚村。
廿二年，倂河北郡三谷村之一部。
廿四年，倂河北郡川北村。
廿九年，倂石川郡：安原村、額村、內川村、犀川村、湯涌谷村。
卅一年，倂石川郡押野村。
卅二年，倂河北郡淺川村。割押野地區之一部於石川郡野野市町。
卅七年，倂河北郡森本町。

## 據

## 它典
* 金澤市政府

分類:中部地方區劃
福井市

**福井市**屬日本福井縣。縣府在焉。

## 沿革
明治廿二年，立市。

昭和六年，倂足羽郡東安居村之一部。
十一年，倂足羽郡：和田村、木田村。
十四年，倂足羽郡東安居村。
十六年，倂吉田郡圓山東村。
十七年，倂吉田郡圓山西村。
廿三年，倂吉田郡西藤島村之一部。
廿四年，倂吉田郡社村之一部。
廿六年，倂吉田郡西藤島村。
廿九年，倂足羽郡：社村、西安居村。
卅年，倂吉田郡中藤島村。
卅一年，倂足羽郡足羽村之一部。
卅二年，倂坂井郡大安寺村之一部、吉田郡河合村、足羽郡麻生津村。
卅四年，倂丹生郡國見村。
卅六年，倂吉田郡藤岡村。
卅八年，倂丹生郡殿下村。
四十二年，倂坂井郡川西町、吉田郡森田町。
四十六年，倂足羽郡足羽町。

平成十八年，倂足羽郡美山町、丹生郡：清水町、越迺村。而足羽郡廢。

## 地理
凡二山地。兩白山地（越美山地）：飯降山、一條城山、文殊山、東山。丹生山地：國見嶽、大芝山、六所山、越知山、高須山、下市山、乙坂山。足羽三山：足羽山、兎越山、八幡山。

西臨日本海，北至坂井市、吉田郡永平寺町、勝山市，東伴大野市，南接今立郡池田町、越前市、鯖江市、丹生郡越前町。

## 據

## 它典
* 福井市政府

分類:中部地方區劃
宇都宮市

**宇都宮市**屬日本栃木縣。縣府在焉。

## 沿革
明治廿九年，河內郡宇都宮町爲宇都宮市。

昭和九年，倂河內郡姿川村之一部。
十四年，倂河內郡城山村之一部。
十七年，倂河內郡平石村之一部。
廿四年，倂河內郡：豐鄕村之一部、橫川村之一部。
廿六年，倂河內郡：平石村之一部、橫川村之一部。
廿七年，倂河內郡：橫川村之一部、姿川村之一部、國本村之一部。
廿八年，倂河內郡豐鄕村之一部。
廿九年，倂河內郡：平石村、橫川村、瑞穗野村、豐鄕村、國本村、城山村、富屋村、篠井村之一部、芳賀郡清原村。
三十年，倂河內郡：姿川村、雀宮町。
卅二年，割市之一部於鹿沼市。

平成十九年，倂河內郡：上河內町、河內町。

## 地理
東臨櫻市、鹽谷郡高根澤町、芳賀郡芳賀町，南至眞岡市、河內郡上三川町、下野市、下都賀郡壬生町，西伴鹿沼市，北接日光市、鹽谷郡鹽谷町。

## 據

## 它典
* 宇都宮市政府

分類:關東地方區劃‎
山口市

**山口市**屬日本山口縣。縣府在焉。

## 地理
南臨瀨戶內海，西伴宇部市、美禰市，北接萩市、島根縣鹿足郡津和野町、同郡吉賀町，東臨周南市、防府市。

## 沿革
明治廿二年，吉敷郡：山口町、吉敷村合，而爲山口市。

昭和十六年，倂吉敷郡宮野村。
十九年，山口市、吉敷郡：大歲村、平川村、秋穂二島村、名田島村、陶村、小郡町、嘉川村、阿知須町、佐山村合，而爲山口市。
廿二年，以阿知須地區，爲吉敷郡阿知須町。
廿四年，以小郡地區，爲吉敷郡小郡町。
卅一年，倂吉敷郡鑄錢司村。
卅八年，倂吉敷郡大內町。

平成十七年，山口市、吉敷郡：小郡町、秋穗町、阿知須町、佐波郡德地町合，而爲山口市。而吉敷郡、佐波郡廢。
廿二年，倂阿武郡阿東町。

## 據

## 它典
* 山口市政府

分類:中國地方區劃‎
水戶市

**水戶市**屬日本茨城縣。縣府在焉。

## 沿革
明治廿二年，立市。

昭和八年，倂東茨城郡常磐村。
廿七年，倂東茨城郡：綠岡村、上大野村之一部。
三十年，倂那珂郡柳河村、東茨城郡：上大野村、渡里村、吉田村、酒門村之一部、河和田村之一部。
卅二年，倂東茨城郡飯富村、那珂郡國田村之一部。
卅三年，倂東茨城郡赤塚村。

平成四年，倂東茨城郡常澄村。
十七年，倂東茨城郡内原町。

## 地理
東臨東茨城郡大洗町，南至東茨城郡茨城町，西伴笠間市，北接東茨城郡城里町、那珂市、常陸那珂市。

## 據

## 它典
* 水戶市政府

分類:關東地方區劃‎
靑森市

**靑森市**屬日本靑森縣。縣府在焉。

## 沿革
明治卅一年，東津輕郡青森町爲青森市。

昭和二年，倂東津輕郡：瀧內村之一部、造道村之一部。
七年，倂東津輕郡大野村之一部。
十四年，倂東津輕郡油川町。
廿六年，倂東津輕郡瀧內村。
廿九年，倂東津輕郡大野村。
卅年，倂東津輕郡：筒井町、橫內村、東嶽村、高田村、濱館村、荒川村、新城村、奧內村、原別村。
卅一年，倂東津輕郡後潟村。
卅七年，倂東津輕郡野內村。

平成十七年，青森市、南津輕郡浪岡町合、而爲青森市。

## 地理
處本州最北。近靑森縣中央。津輕地方即是縣以西之域，而市居此地方北東部。市與東津輕郡町村同爲東靑地域。市中闊原，靑森平野也。北面靑森灣，陸奧灣之支也。自南至東，綿亙八甲田山、東岳山地，奥羽山脈北端也。西則梵珠山地，津輕半島之脊也；又有夷疇，津輕平野也。其闠闤之地，帶以青森湾，延至青森平野，長敷若扇。斯市也，政樞是執，食貨亦暢，通運疏瀹，津帆翳日。

北臨陸奧灣。東鄰東津輕郡平內町、上北郡七戶町，南接十和田市、平川市、黑石市、南津輕郡藤崎町、北津輕郡板柳町，西依五所川原市，北至東津輕郡蓬田村。

## 據

## 它典
* 青森市政府

分類:東北地方區劃‎
盛岡市

**盛岡市**屬日本岩手縣。縣府在焉。

## 沿革
明治廿二年，立市。

大正二年，倂岩手郡厨川村之一部。

昭和三年，倂岩手郡米內村。
十五年，倂岩手郡厨川村。
十六年，倂岩手郡：淺岸村、中野村、本宮村。
三十年，倂岩手郡：簗川村、玉山村之一部、瀧澤村之一部、太田村、雫石町之一部。
卅六年，割市之一部於岩手郡玉山村。

平成四年，倂紫波郡都南村。
十八年，倂岩手郡玉山村。

## 地理
川凡八：北上川、雫石川、中津川、簗川、米內川、木賊川、諸葛川、南川。

東臨下閉伊郡岩泉町、宮古市，南接花卷市、紫波郡紫波町、同郡矢巾町，西靠岩手郡雫石町、瀧澤市，北伴八幡平市、岩手郡岩手町、同郡葛卷町。

## 據

## 它典
* 盛岡市政府

分類:東北地方區劃‎
山形市

**山形市**屬日本山形縣，在縣東。為縣府所在，口數居縣之首。施行時特例市也。初，最上氏築山形城，由是濫觴。

## 沿革
明治廿二年，立市。

昭和六年，倂南村山郡東澤村之一部。
十八年，倂東村山郡：鈴川村、千歲村。
廿九年，倂南村山郡：飯塚村、椹澤村、瀧山村、南沼原村、東澤村、金井村、東村山郡：金井村、大鄕村、出羽村、楯山村、高瀨村、明治村。
卅一年，倂東村山郡大曾根村、山寺村之一部、藏王村、本澤村一部、柏倉門傳村、村木澤村。
卅二年，割市一部於上山市。

## 地理
山：藏王連峰、千歳山。
川：須川、馬見之崎川、最上川。

東臨宮城縣仙臺市、同柴田郡川崎町，南至上山市、南陽市，西伴東村山郡山邊町、東村山郡中山町，北接天童市、東根市。

## 據

## 它典
* 山形市政府

分類:東北地方區劃‎
德島市

**德島市**屬日本德島縣。縣府在焉。

## 地理
東臨紀伊水道，南至小松島市、勝浦郡勝浦町，西伴名東郡佐那河內村、名西郡神山町、名西郡石井町，北接板野郡藍住町、板野郡北島町、板野郡松茂町。

## 沿革
明治廿二年，立市。

大正十五年，倂名東郡：齋津村、沖洲村。

昭和三年，倂板野郡川內村之一部。
十二年，倂名東郡：加茂名町、八萬村、加茂町。
廿六年，倂勝浦郡：多家良村、勝占村。
三十年，倂名東郡：新居町、上八萬村、名西郡入田村之一部、板野郡川內村。
四十一年，倂板野郡應神村。
四十二年，倂名東郡國府町。

## 據

## 它典
* 德島市政府

分類:四國地方‎區劃‎
高知市

**高知市**屬日本高知縣。縣府在焉。

## 地理
南臨太平洋，西至土佐市、吾川郡伊野町，北伴土佐郡土佐町，東接南國市。

## 沿革
明治廿二年，以土佐郡之一部爲高知市。

大正六年，倂土佐郡江之口町。
十四年，倂土佐郡：旭村、鴨田村之一部。
十五年，倂土佐郡：下知町、潮江村。

昭和二年，倂土佐郡小高坂村。
十年，倂土佐郡：秦村、初月村。
十七年，倂長岡郡：三里村、五臺山村、高須村、土佐郡：鴨田村、布師田村、一宮村、朝倉村、吾川郡：長濱町、浦戶村、御疊瀨村。
四十七年，倂長岡郡：大津村、介良村。
五十年，倂南國市之一部。

平成元年，倂南國市之一部。
十七年，倂土佐郡：土佐山村、鏡村。
二十年，倂吾川郡春野町。

## 據

## 它典
* 高知市政府

分類:四國地方區劃‎
阿格麗琵娜

**阿格麗琵娜**者，羅馬太后，帝尼祿母也。兄卡利古拉，亦國君。豔姿容，斷文字，古來學人多云陰狠。尊通幾士塞內卡、大將布魯圖為太傅，及帝踐祚，臨朝稱制。塔西圖斯云：「尼祿朝之初，治天下者，太后、魯圖、內卡三人也。」西元五十九年三月，帝從阿尼克特斯之計，以「大逆」弒之，葬那不勒斯。
## 少年事
西元十五年十一月降於羅馬。母維姍妮雅，茱莉雅公主女。莉雅者，絲琦芬雅出。芬雅，神君奧古斯都后。父日耳曼尼庫斯，御日耳曼尼亞三軍，蓋大將也。后一歲失父。西元二十八年，配阿赫諾巴比，帝臺伯留親往觀禮。巴比者，斯都親。西元三十七年出尼祿。
## 長公主
是年，帝臺伯留崩，卡利古拉踐祚。鐫諸長公主像於泉幣，詔曰：「長公主觀馳逐，可居上座，若諸維斯塔貞婦。」德璐茜娜者，古拉妹，或曰與帝不倫。西元三十八年，茜拉薨，上甚哀之。蘭必德者，茜娜夫。西元三十九年，以大逆見誅，然謀反之論，孰是孰非，考未得，或云帝心神惑亂。以私亂放諸長公主，抄琵娜家。
## 儀天下
西元四十一年，帝卡利古拉崩，克勞狄烏斯踐祚，琵娜歸，上以梅莎麗娜為后。麗薇雅者，古拉妹。麗娜誣薇雅與塞內卡通。帝逐內卡、薇雅，西元四十一年，賜薇雅死，葬奧古斯都陵。麗娜禍亂朝綱，淫於青樓，眾多怨望，西元四十七年賜死，語在梅莎麗娜傳。

上從帕拉斯議，立阿格麗琵娜。后拜通幾士塞內卡、大將布魯圖為尼祿師，訓曰：「內卡入元老院、布魯圖領禁軍。」又說於君，使菲尼庫斯治猶太。庫斯者，帕拉斯弟。后欲立尼祿，乃諫曰：「布列塔尼庫斯者，麗娜子。自失生母，怯懦寡歡。若以祿為皇子，庫斯得一兄矣。」帝從之。西元四十九年，以巫蠱殺寶琳娜。西元五十一年，立尼祿為太子。西元五十三年，冊奧塔維雅為太子妃。尼祿初試啼聲，陳辭與元老院，百官德之。然擬稿者，實琵娜、內卡也。西元五十四年，帝暴卒，或曰琵娜酖之。
## 理綱朝
尼祿踐祚，琵娜為太后。塔西圖斯云：「尼祿朝之初，治天下者，太后、魯圖、內卡三人也。」西元五十四年，帕提亞犯境，內卡遣科普洛討逆。普洛，大將也，領兵守萊茵河，凡八年。

琵娜與帝通，雲雨而亂倫。

琵娜鐫己像於泉幣，治邦聽政，帝惡之。西元五十四年，琵娜圖與上共坐，同面來使，內卡諫之，上遂獨坐，琵娜立階下。帝漸惡維雅，與雅克緹有私。克緹者，舊婢也。琵娜怒，入宮詈帝，曰：「汝有今日，我所賜也。內卡者，以罪流；魯圖者，獨臂夫。邦所以安、百官所以為汝地者，以有我也。我日耳曼尼庫斯女，吾父威震天下。汝罪在不孝，大逆違母，若此必遭天譴！」塔西圖斯云：「琵娜欲以布列塔尼庫斯為帝。」庫斯者，梅莎麗娜子。未幾暴薨，或曰尼祿酖之。

琵娜散家財，得千金，盡付日耳曼三軍軍餉。通勤諸將，又親奧塔維雅。帝遷琵娜於米謝努。
## 遷郊野
后居米謝努，猶通勤諸將。撰《舊事錄》，今不傳。
## 子弒母
帝忌魯圖、內卡、琵娜。西元五十九年，帝邀琵娜赴宴，吻琵娜胸乳，破其歸舟，欲沈之。琵娜善浮，未死，奉書云：「舟破矣，然吾尚安。」帝急令塞內卡、布魯圖入宮。上痛哭良久，告以弒母之策，內卡、魯圖驚甚，云：「此計阿尼克特斯所出，當命特斯行事。」特斯斬來使，率眾破后私宅。初，琵娜臥而告曰：「吾子非逆子。」旋見眾軍士，皆持兵刃。琵娜意自若，指子宮曰：「擊此。」帝觸其屍四肢，品頭評足，俄而稱善，須臾云惡。時帝渴，遂飲酒，又曰：「予竟不知予有如此貌美之母。」葬那不勒斯。帝以大逆，薄葬琵娜，又賜奧塔維雅死。是年，魯圖薨，或曰帝弒之。內卡自請致仕。
## 據

*安東尼伯雷特《帝國權色：阿格麗琵娜傳》
*鹽野七生《羅馬人的故事——柒 惡名昭彰的皇帝》
*英文維基大典《阿格麗琵娜》
*蘇維托尼烏斯《羅馬十二帝王傳》
松山市

**松山市**屬日本愛媛縣。為縣治所在。

## 地理
西北介瀨戶內海臨山口縣大島郡周防大島町、廣島縣吳市，東北至今治市，東南伴東溫市、上浮穴郡久萬高原町，西南接伊豫郡砥部町、伊豫郡松前町。

## 沿革
*明治廿二年，以溫泉郡之一部立松山市。
*四十一年，倂溫泉郡：朝美村之一部、雄群村之一部、素鵞村之一部、道後村之一部。
*大正十二年，倂溫泉郡道後村一部。
*十五年，倂溫泉郡：朝美村、雄群村、素鵞村、御幸村。
*昭和七年，倂溫泉郡道後湯之町之一部。
*十五年，倂溫泉郡：三津濱町、和氣村、久枝村、堀江村、潮見村、味生村、桑原村。
*十九年，倂溫泉郡：道後湯之町、生石村、垣生村。
*廿九年，倂溫泉郡：興居島村、餘土村。
*三十年，倂溫泉郡：久米村、湯山村、伊臺村、五明村。
*卅四年，倂溫泉郡浮穴村。
*卅六年，倂溫泉郡小野村。
*卅七年，倂溫泉郡石井村。
*四十三年，倂溫泉郡久谷村。
*平成十七年，倂北条市、溫泉郡中島町。而溫泉郡廢。

## 據

## 它典
* 松山市政府

分類:四國地方‎區劃‎